
Sfântul mare mucenic Areta şi cei împreună cu dânsul 
(24 octombrie) 


Sfântul Areta era eparhul cetăţii Nagran din sudul Arabiei, care era ţinutul Omi- 
rului şi a fost chinuit pentru credinţa lui în Hristos împreună cu alţi patru mii de 
creştini, preoţi, monahi, monahii, bărbaţi, femei şi copii. Sfântul Areta, cu băr- 
băţie şi mărime de suflet, a primit lupta muceniciei, măcar că era atât de bătrân, 
având nouăzeci şi cinci de ani. Deci, viteazul acesta nevoitor al dreptei credinţe 
a luat moartea cea prin sabie, după ce mai întâi a întărit cu cuvintele sale pe toți 
cetăţenii săi, în credinţa cea în Hristos. 

În această lună (octombrie), ziua a douăzeci şi patra - Sfântul mucenic 
Aretha şi cu însoţitoarele lui (Minei) 


La Vecernie 


La Doamne strigat-am..., Stihirile, glasul 1: 
Podobie: Prea lăudaţilor mucenici... 


Bărbăţia ta ai pus-o împotriva cruzimii evreilor, mucenice Aretha prea lăudate, 
şi cu harul cel dumnezeiesc, te-ai arătat purtător de biruinţă, şi ai adus, slăvite, 
lui Hristos mare ceată de mucenici, oşteni, care s-au adunat din toată vârsta, şi s- 
au alcătuit din tot neamul. 


Aretha prea mărit eşti care ai întărit ceată veselitoare de sfinţi mucenici, cu care, 
împreună ai pătimit pătimirea cea bună, şi ai săvârşit călătoria chinurilor tale 
celor bărbăteşti. Pentru aceasta roagă-te lui Hristos, să dăruiască sufletelor noa- 
stre, pace şi mare milă. 


Fecioare de Dumnezeu înţelepțite, muceniţe înfierbântându-se de iubirea lui 
Hristos, uitându-şi neputinţa firii, şi cu puterea cea dumnezeiască întărindu-se, 
au călcat înşelăciunea vrăjmaşului; nespăimântându-se, de durerea chinurilor, şi 
neîngrozindu-se de focul cuptorului. 


Slavă..., glasul al 4-lea 


Cu cântare astăzi să cinstim credincioşii dintr-un cuget, pe păstorul cel mare, pe 
Aretha prea măritul, împreună cu ceata sa că a înfruntat pe împăratul cel fără- 

delege, şi şi-a vărsat sângele pentru mărturisirea lui Hristos. De aceea, ca un nor 
de foc ardea pe faţa pământului, mustrând necredinţa celor fărădelege. Pentru 
aceasta Hristoase Dumnezeule, Cel ce ai întărit pe purtătorii Tăi de chinuri către 
mărturisirea Ta mântuieşte-ne pe noi ca un Stăpân al tuturor, de supărări şi de 
nevoi, pentru rugăciunile sfinților Tăn. 


Și acum..., a Născătoarei 
Podobie: Dat-ai semn... 


Şterge întinăciunea smeritei inimii mele, Născătoare de Dumnezeu prea curată, 
şi toate rănile, şi curăţeşte rănile ei cele din păcate, şi nestatornicia gândului 
meu întăreşte-o. Ca mântuindu-mă eu netrebnicul robul tău, să măresc puterea 
ta, şi ajutorul tău cel mare. 


A Crucii, a Născătoarei, asemenea 


Văzându-Te soarele şi luna Iubitorule de oameni spânzurat pe lemn, şi-a ascuns 
razele, Soare al dreptăţii, Hristoase al meu! Şi temeliile pământului s-au clătit de 
frica puterii Tale. lar Maica Ta rănindu-se la cele dinlăuntru, striga către Tine: 
Iisuse prea bunule, slavă îndurării Tale. 


Stihoavna din Octoih. 
Slavă..., a sfântului, glasul al 8-lea 


Sfătuirea cea rea, vicleană şi fără de credinţă a evreilor, cunoscându-o mai 
înainte, cu îndrăzneala duhului v-aţi nevoit a pătimi pentru Hristos. Ca precum 
de demult în lege au supărat în pustie pe Cel ce i-a mântuit din Egipt, şi pe 
Acesta L-au osândit la Cruce; aşa şi acum la voi, cu fapta a trecut peste cuvânt; 
căci râvnind necredinţei, pe voi v-au osândit focului. Voi însă cu un cuget al 
bărbăţiei nevoindu-vă cu tărie, v-aţi arătat înfricoşători între mucenici. Având 
dar îndrăzneală către Dumnezeu, cereţi, să se mântuiască sufletele noastre de 
greşelile cele cumplite. 


Și acum..., a Născătoarei 
Podobie: Mucenicii Tăi, Doamne... 
Răpeşte-mă Stăpână din mâna balaurului celui ucigător de oameni, care bate 


război cu mine ca să mă înghită de tot cu înşelăciunea. Sfărâmă-i măselele rogu- 
mă şi strică-i măiestriile. Ca izbăvindu-mă din ghiarele lui, să măresc puterea ta. 

A Crucii, a Născătoarei 


Văzându-Te răstignit şi omorât, Născătoarea de Dumnezeu, striga: Vai mie, 
cum suferi durerile prea dulcele meu Fiu! Suliţa Ta mă răneşte la inimă, şi pa- 
tima Ta arde cele dinlăuntru ale mele. Te laud însă, că acestea le pătimeşti, 
vrând să mântuieşti pe om. 


Tropar, glasul 1: Pentru durerile sfinţilor, care pentru Tine au pătimit, fu 
milostiv Doamne şi toate durerile noastre le vindecă, lubitorule de oameni, ru- 
gămu-ne Ție. 
Slavă..., Și acum..., al Născătoarei 
La Utrenie 
Canoanele - amândouă din Octoih; şi al mucenicilor pe 4 
Canonul mucenicilor 

facere a lui Teofan 

Cântarea 1-a, glasul al 8-lea: 


Ss As 


Irmos: Cântare să înălțăm, popoare, minunatului Dumnezeului nostru, celui ce 
a scăpat din robie pe Israel; cântare de biruinţă cântându-l, să strigăm: să 
cântăm Ție Unuia Stăpânului. 


Mucenice purtătorule de chinuri al lui Hristos, Aretha prea fericite, cu rugă- 
ciunile tale şi cu ale mucenicilor celor împreună cu tine, luminează gândul meu, 
ca să laud pomenirea voastră cea purtătoare de lumină şi dumnezeiască. 


Fiindu-ţi vieţuirea sus în ceruri, de Dumnezeu fericite, prin asemănarea lui 
Hristos pentru dragostea muceniciei, te-ai dat pe sine-ţi evreilor celor fără- 
delege, gânditorule de Dumnezeu. 


Călcând Cuvântul lui Dumnezeu, evreul cel fărădelege şi fără dreptate, a stricat 
turma lui Hristos cea aleasă de Dumnezeu; dar şi-a luat plată, din dreapta şi 
dumnezeiasca rânduială. 


Slavă..., 


Umblând pe calea care cu adevărat duce la ceruri, ai adus lui Hristos sobor de 
mucenici, Aretha prea lăudate, adunaţi din toată vârsta şi din tot neamul. 

Și acum..., a Născătoarei 


Cu cântări să lăudăm credincioşilor pe prea curata Fecioară, Maica lui Dumne- 
zeu cea plină de daruri, pe acoperământul cel dumnezeiesc şi limanul cel cu 
bună linişte; pe mântuirea tuturor credincioşilor. 


Cântarea a 3-a 
Irmos: Doamne, cel ce ai făcut... 


Fii evreilor celor fărădelege, văzând că adunarea ta se întăreşte cu darul lui Hri- 
stos, topindu-se de invidie, fără milă o chinuiau cu multe feluri de munci, unule 
Iubitorule de oameni. 


Având păgânii limbă otrăvită şi hulindu-Te pe Tine care ai mântuit pe strămoşul 
lor din tirania cea veche, junghiau pe cei ce credeau întru Tine, Mântuitorule. 


Tu Cel ce singur ai zidit inimile oamenilor, cu voia Ta cea dumnezeiască, adân- 
cimea purtării Tale de grijă cine o va putea pricepe ? Căci turma, care ai adunat- 
o Hristoase, ai dat-o lupilor. 


Slavă..., 


Turma ta cea înţelepțită de Dumnezeu, tăindu-se de săbiile barbarilor, cu osârdie 
Te chema pe Tine: Primeşte, Mântuitorule duhurile şi sufletele noastre şi le con- 
du la lumina Împărăției Tale. 


Și acum..., a Născătoarei 


Fiind omorât de demult, iarăşi m-ai adus către viață Preacurată, ceea ce singură 
ai născut viaţa cea ipostatnică; de care lovindu-se moartea cea vrăjmaşă, de faţă 
s-a zdrobit. 


Irmosul: Doamne, cel ce ai făcut cele deasupra crugului ceresc şi ai zidit Bi- 
serica, Tu pe mine mă întăreşte întru dragostea Ta; că Tu eşti marginea doririlor 
şi credincioşilor întărire, unule Iubitorule de oameni. 


Sedealna, glasul al 8-lea: 


Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 

greşeli, când va fi să stau înaintea feţei Ziditorului meu, Stăpână Fecioară cu- 
rată, atunci să-mi dăruieşti ajutorul tău, că pe tine te am nădejde eu, robul tău. 


Cu puterea Crucii într-armându-te şi cu credinţă îngrădindu-ţi cetatea ta, cu fap- 
tele ai ruşinat trufia tiranului şi făcându-te pildă de răbdare îndumnezeită, printr- 
însa ai adus lui Hristos pe mucenici. Pentru aceea adunându-ne, după datorie 
cinstim pomenirea ta cea pururea prăznuită, purtătorule de chinuri fericite 
Aretha, pururea pomenite, Roagă-te lui Hristos Dumnezeu, iertare de greşeli să 
dăruiască, celor ce prăznuiesc cu iubire sfântă pomenirea ta. 


Slavă..., Și acum..., a Născătoarei 


Ca ceea ce eşti mireasă fără prihană a Făcătorului, ca o Maică neispitită de 
bărbat a Mântuitorului prea curată, ca una ce eşti lăcaş Mângâietorului, pe mine 
care sunt lăcaş spurcat al fărădelegii, şi care m-am făcut întru cunoştinţă bat- 
jocură dracilor, grăbeşte de mă izbăveşte de lucrarea lor cea rea, făcându-mă 
lăcaş luminat prin fapte bune, ceea ce eşti primitoare de lumină prea curată. 
Goneşte-mi norul patimilor, şi mă învredniceşte împărtăşirii celei de sus, şi lu- 
minii celei neînserate, prin rugăciunile tale. 


A Crucii, a Născătoarei, asemenea. 


Suindu-te Cuvinte pe Cruce, văzând zidirea bogăţia bunătăţi Tale, Cela ce eşti 
necuprins de minte, tremura; şi toată clătindu-se era cuprinsă de frică. lar popo- 
rul iudeilor striga către Pilat: Ia-L, ia-L pe Acesta, ca pe un făcător de rele; 
spânzură-L pe Cruce! Pironeşte-L cu cuie, şi-L împunge cu sulița şi-L dă la 
moarte! lar Maica Ta văzând că pătimeșşti; acestea, striga cu durere: Vai, mie 
Stăpâne! Mă minunez de smerenia Ta cea desăvârşită, Cuvinte! 


Cântarea a 4-a 


Irmos: Tu eşti Tăria mea Doamne, Tu şi Puterea mea, Tu Dumnezeul meu, Tu 
Bucuria mea; care n-ai lăsat Sânurile Părinteşti şi a noastră sărăcie ai cercetat-o. 
Pentru aceasta, cu proorocul Avacum grăiesc către Tine: Slavă puterii Tale, 
Iubitorule de oameni! 


Adunarea întărită prin Duhul, ceata dumnezeiască şi prea luminată, şi oastea 
mucenicească, purtătoare de biruinţă, care are arhistrateg pe Aretha, să se laude 
cu cinste de cei ce cântă: Slavă puterii Tale, lubitorule de oameni. 


Adunându-se cetatea cea gânditoare de Dumnezeu, prea fericite, prin a ta înţe- 
lepciune, întru care străluceşti cu cinstite cărunteţe, s-a luptat bărbăteşte asupra 

celor fărădelege; şi ridicând glas, cântă cântare de biruinţă Mântuitorului: Slavă 
puterii 'Tale, lubitorule de oameni. 


Cu legea cea nouă a Duhului celui făcător de viaţă fund îngrădită cetatea cea 
bine credincioasă, a biruit legea vechii Scripturi, cu curățirea sufletului şi cu bun 
neamul obiceiului, cântând lui Hristos: Slavă puterii Tale, lubitorule de oameni. 


Slavă..., 


Cu adevărat cetate lui Dumnezeu te-ai arătat prea cinstită, şi lăcaş dumnezeiesc 
al mucenicilor; şi acum prin tine luminat se cântă cântare prea slăvită, mare şi 
minunată; că ai adus Stăpânului ceata aceea ce cântă: Slavă puterii Tale, lu- 
bitorule de oameni. 


Și acum..., a Născătoarei 


Din neamul cel împărătesc al lui David odrăslind, ai născut Fecioară pe Cel ce 
împărăţeşte peste toți, pe Cuvântul cel ce a strălucit negrăit mai presus de gând, 
din Tatăl mai înainte de veci. Pentru aceasta ca pe Născătoarea de Dumnezeu, 
cu cuget dumnezeiesc, credincioşii te fericim. 


Cântarea a 5-a 


Irmos: Pentru ce m-ai lepădat de la faţa Ta, Cel ce eşti Lumină neapusă? Și m-a 
acoperit întunericul cel străin pe mine, ticălosul; ci, mă întoarce şi la Lumina 
poruncilor Tale îndreaptă căile mele, rogu-mă. 


Poporul cel de Dumnezeu ales şi de Dumnezeu fericit, nevoindu-se şi cu fier- 
binţeală întărind unul pe altul, şi ajutându-se între sine, a dorit să se junghie de 
cei fărădelege pentru Hristos, cu bună laudă bunii biruitori. 


Intărindu-se cu credinţa, şi înfierbântându-se cu râvna bunei credinţe, slugile 
tale Hristoase, nu s-au spăimântat de îngrozirea celor fărădelege; ci fiind strâns 
legaţi cu dragostea ta, s-au dat pe sine-şi de bunăvoia lor. 


Spre dumnezeiasca providenţă şi în negrăita şi înţeleapta hotărâre a lui Dumne- 
zeu, punându-și toată viaţa, poporul cel dumnezeiesc, au mers vitejii cu multă 


îndrăzneală la moartea cea prin iudeii cei fărădelege. 


Slavă..., 

Numai în tine nădăjduindu-se, şi crezând învierea Ta vitejii ucenicii Tăi, Mân- 
tuitorule, netemându-se, nici strigând, s-au omorât de cei fărădelege, pentru 
mărturisirea Ta. 


Și acum..., a Născătoarei 


Dumnezeu, Cuvântul lui Dumnezeu, cel mai înainte de veci, împreună vecuitor 
cu Tatăl, pentru bogăţia milostivirii, sălăşluindu-Se în pântecele tău a sărăcit, şi 
S-a arătat Om pe pământ, făcându-Se trup, Născătoare de Dumnezeu prea cu- 
rată. 


Cântarea a 6-a 
Irmos: Curăţeşte-mă, Mântuitorule... 


Insemnându-se sfinţii cu sângele lui Hristos, şi-au vărsat sângiurile lor cu osâr- 
die măriții mucenici, şi acum s-au învrednicit Impărăției împreună cu El. 


Limbile cele mute grăiau prooroceşte de pace; adică vorbele pruncilor celor 
mici propovăduiau pe Hristos; şi fecioare gânditoare de Dumnezeu, s-au adus 
jertfă pentru bună credinţa lui Dumnezeu. 


Când a răsărit în tine lumina lui Hristos cea mult vărsătoare de tămăduiri, Are- 
tha de Dumnezeu grăitorule, atunci ai alergat către Dânsul încă picurându-ţi su- 
dorile chinuirii. 

Slavă..., 

Mulţime de mucenici dumnezeieşti Ţi S-a adus Mântuitorule; care dănțuind 
împrejurul Tău dansurile sfinţilor, cer iertare păcatelor, celor ce Te slăvesc pu- 
rurea. 

Și acum..., a Născătoarei 

Strălucit-a din Sion bună-cuviinţa Celui Preaînalt, cu îmbrăcămintea trupului, 
care din tine l-a luat prin negrăita unire, ceea ce eşti neispitită de nuntă, şi lumea 
a luminat-o. 

Irmosul: Curăteşte-mă Mântuitorule, că multe sunt fărădelegile mele, şi mă ri- 
dică dintru adâncul răutăților rogu-mă. Căci către Tine am strigat, şi mă auzi 


Dumnezeul mântuirii mele. 


Condac, glasul al 4-lea: 


*kkkhkhkhkhkkkhkhkhkhkhkhkhkhkikikikikikik 


SP e e Xe e e e XP e Xe e e e e e e Xe e e e e e e eX 


kkkkkkhkhkikhkkhkhkhkkhkhkhkhkihkikhyikyikyk 


XP Xe e XP XP e XP XP e XP XP e Xe Xe e e XP XP e Xe XP e XP XP e E XP e e e e eX XX 


Podobie: Arătatu-Te-ai astăzi lumu şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Pricină de veselie ne-a venit nouă astăzi, praznicul celui purtător de chinuri; pe 
care lăudându-l, slăvim pe Domnul, cel ce este întru înălțime. 


Icos: Luminează-mi Hristoase gândul meu cu strălucirile pătimirilor viteazului 
Aretha şi cu ale tuturor sfinţilor celor ce au pătimit împreună cu acesta. Că mai 
întâi decât toţi s-a arătat credincios, stând împotriva celor ce tăgăduiesc întru- 
parea Ta, a Celui ce Te-ai întrupat şi Te-ai născut mai presus de fire, ca să ne 
izbăveşti din înşelăciune, şi să ne arăţi nouă celor ce vom vrea să umblăm fără 
rătăcire, calea mărturisirii; pe care răbdătorii de chinuri au umblat, lăudându-Te 
pe Tine Doamne, cela ce eşti întru înălțime. 


Sinaxar 


In această lună în ziua a douăzeci şi patra, pomenirea Sfântului marelui 
mucenic Aretha, şi (însoţitoarele sale) celor împreună cu el. 


Stih: Mucenicul lui Dumnezeu Aretha tăindu-sc, 
Mulţi asemenea mucenici lui Dumnezeu aduse. 
Aretha în a douăzeci şi patra zi s-a tăiat, 

Și împreună cu cei sfinţi s-a numărat. 


Acesta a fost stăpânitor al cetăţii Negrancei din Etiopia, pe vremea împărăției 
lui Iustin, în anii patru sute patruzeci şi doi. lar în Etiopia împărăţea Elezvoiu 
prea credinciosul împărat; şi în ţara omiriţilor împărăţea păgânul Dunaan, 
evreul; această ţară a omiriţilor în Sfânta Scriptură se numeşte Sava, iar de elini 
se numeşte Arabia fericită. 


Deci fiindcă binecredinciosul Elezvoiu a fost biruit de păgânul Dunaan, şi a pus 
păzitori şi boieri de ai săi, ca să păzească şi să ocârmuiască cetăţile acelea; 
pentru aceasta Dunaan sculându-se cu război, a omorât pe păzitorii drept- 
măritorului Elezvoiu. Şi încă mergând şi la cetatea Negran, a înconjurat-o, şi 
neputând a o lua cu război, a făcut jurământ, cum că nu va supăra pe creştinii 
cei dintr-însa, şi aşa intră în cetate. Apoi călcându-şi jurământul, a omorât 
băutorul de sânge pe toţi câţi i-a aflat într-însa, atât bărbaţi, cât şi femei. Care cu 
toții au stătut bărbăteşte şi au mărturisit credinţa cea în Hristos. 


Atunci şi Sfântul acesta Aretha, a stătut cu bărbăţie şi mărime de suflet la lupta 
muceniciei. Cu toate că era atât de bătrân, cât nici putea umbla. Deci după ce 
mai întâi viteazul acesta nevoitor al bunei credinţe, a întărit cu cuvintele sale pe 

toți împreună cetăţenii săi în credinţa cea în Hristos, a luat moartea prin sabie, şi 
aşa s-au mutat către Domnul. 


Tot în această zi, pomenirea femeii celei ce a pătimit cu Sfântul Aretha, şi a 
copilului ei; pe care văzându-o pruncul în foc, s-a aruncat singur în văpaie; 
la dânsa, şi s-a săvârşit împreună. 


Stih: Către maica care în foc cu linişte cenuşă s-a făcut: 
Pruncul cu prunceşti cuvinte neînțeles a urmat. 


Tot în această zi, Sfânta muceniţă Sevastiani 


Stih: Sevastiani la tăiere lapte izvora, 
Nu sânge şi carne precum mai înainte de sabie era. 


Pe vremea împărăției lui Domeţian, aflându-se petrecând Sfânta muceniță Seva- 
stiani în cetatea lui Marchian, a fost pârâtă la ighemonul Serghie că este cre- 
ştină; aducându-o de faţă înaintea lui, şi mărturisind sfânta, că a fost uceniţă 
apostolului Pavel, şi s-a botezat de dânsul şi cum că este gata a muri pentru 
Hristos, întâi o bătură cu măciuci de plumb peste tot trupul, şi o băgară în 
temniță, unde i se arătă apostolul zicându-i: Bucură-te, şi nu te mâhni, că trebuie 
să mergi legată în cetatea ta pentru mărturisirea în Hristos. 


Şi peste şapte zile scoţându-o ighemonul din temniţă, şi arzând foarte tare un 
cuptor, o osândi, că să se arunce într-însul. Iar sfânta aruncându-se într-însul, şi 
rămânând nevătămată, a ieşit, cât s-au minunat toţi şi s-au spăimântat. Deci 
făcând ea rugăciune, se făcu glas mare din Cer, şi fulgere şi tunete şi grindină, 
atât cât stinse şi focul, şi mulţi se primejduiră, şi fugea şi ighemonul cu ceilalți. 


După acestea zise ighemonul: Cine eşti tu, ce este pentru tine, şi din ce cetate 
eşti? lar sfânta tăcea. Şi înțelegând de la cei ce stau înainte, cum că este din 
Mitropolia Iracliei, o trimise legată la ighemonul de acolo. 


Iar îngerul Domnului arătându-i-se îi zise: îndrăzneşte fuca lui Dumnezeu, că 
trebuie să stai de faţă înaintea ighemonului Pompian, şi eu sunt cu tine. Şi 
mergând în Iraclia stătu înaintea ighemonului, care spânzurându-o de un lemn, o 
strujea fără de milă ca la trei ceasuri: şi rupându-se carnea, ieşea din ea miros 
frumos de mir. Deci strujindu-se ea, se ruga întru sineşi atâta, cât ziceau toţi că 
pătimeşte trup neînsufleţit. 


Şi pogorându-o de pe lemnul acela, a dat-o să o mănânce fiarele. Şi slobozindu- 
se un leu foarte mare, veni lângă dânsa, şi luând glas omenesc din porunca lui 
Dumnezeu, pentru îndreptarea păgânilor, lăuda pe sfânta şi mustra pe cei fără- 

delege. Apoi sloboziră asupra ei o leoaică foarte rea, şi nu-i strică nimic; şi sta 
amândouă fiarele, ca nişte mieluşei tineri, şi blânzi; de care mirându-se ighe- 
monul, a dat răspunsul cel mai de pe urmă asupra ei. 


Și scoţându-o afară din cetate, îi tăiată cinstitul cap, din care curse lapte în loc 
de sânge. Deci băgând păgânul sfântul ei trup şi capul într-un sac, cu trei sute de 
litre de plumb, şi legându-l cu tot dinadinsul, îl aruncă în mijlocul mării. lar 
îngerul Domnului rupând sacul, scoase trupul sfintei la locul ce se cheamă, 
Risiston. 


lar Amia, o nobilă, dacă află, înfăşură moaştele cu pânză curată şi cu miresme 
scumpe, şi le aşeză întru acelaşi loc la Risiston. 


Tot în această zi, Sfinţii Marco, Sotirih şi Valentin, care pe pământ târându- 
se, S-au săvârşit. 


Stih: Treimea împreună nevoitorilor are stâlpi pe pământ. 
Care strigă, durerile lor cele pururea fericite lăudând. 


Tot în această zi, Sfântul Acachie preotul, care de sabie s-a săvârşit, 


Stih: Acachie alegându-te pe tine cuvinte şi decât sufletul mai mult, 
Ca să-şi pună sufletul pentru tine, la sabie a năzuit 


Tot în această zi, Sfântul mucenic Nerdon, care prin foc s-a săvârşit. 


Stih: Într-un cuptor ars cu foc fiind băgat. 
Nerdon soarbe paharul dumnezeiescului sfârşit. 


Tot în această zi, cel între sfinţi părintele nostru Proclu, patriarhul Constan- 
tinopolului, care cu pace s-a săvârşit. 


Cu ale lor sfinte rugăciuni, Doamne, miluieşte-ne şi ne mântuieşte pe noi Amin. 
Cântarea a 7-a 

Irmos: De pogorârea lui Dumnezeu, focul s-a ruşinat în Babilon oarecând. 
Pentru aceasta tinerii în cuptor cu bucuros picior, ca într-o grădină verde săl- 
tând, au cântat: Binecuvântat eşti, Dumnezeul părinților noştri! 

Pâraiele sângiurilor purtătorilor tăi de chinuri, izvorăsc tămăduiri celor ce 


cinstesc cu credință pomenirea lor, şi strigă Ție Ziditorului cu osârdie: Bine- 
cuvântat eşti Dumnezeul părinţilor noştri. 

Maici îndurătoare, fiind rănite de dragostea Ta Hristoase, nu şi-au îngăduit 
pruncilor, ci arzându-se în cuptor, strigau Ţie Stăpânului: Binecuvântat este 
Dumnezeul părinților noştri. 


Tot sfatul celor fărădelege l-au ruşinat pătimitorii, fund împodobiţi cu dumne- 
zeiască minte şi istețime; şi veselindu-se, se junghiau zicând: Binecuvântat este 
Dumnezeul părinților noştri. 


Slavă..., 


Aprinzând făcliuile pătimirii şi ale fecioriei luminat, şi veselindu-se în cămara 
cea de mire, împreună cu fecioarele cele înțelepte, purtătorii de chinuri strigă: 
Binecuvântat eşti Dumnezeul părinţilor noştri. 


Și acum..., a Născătoarei 


Pricină de curăţie şi de mântuire sufletelor, eşti celor ce cu credinţă şi cu 
dragoste te vestesc pe tine Maica lui Dumnezeu, şi celor ce strigă Fiului tău cu 
un glas: Binecuvântat eşti Dumnezeul părinților noştri. 


Cântarea a 8-a 
Irmos: De şapte ori cuptorul... 


Nu este în umbra legii săvârşirea, ci întru Hristos s-a dat mântuirea; de față stri- 
gau mucenicii spunând ucigaşilor de Dumnezeu. Pentru aceasta cu veselie 
poftim să murim toţi, şi murim cu dragoste şi-i cântăm: Popoare prea înălțați pe 
Hristos în veci. 


Pruncul învăţa şi îndrepta pe cei nepricepuţi, să se uite la icoana Ta cea prea 
curată Hristoase, şi să primească credinţa venirii Tale pe pământ; şi smulgându- 
se din mâinile celor fărădelege, a intrat în văpaie împreună cu ceea ce l-a născut, 
cântând: Popoare prea înălțați pe Hristos în veci. 


Cu bună credinţă au pătimit mucenicii pe pământ, şi după vrednicie au primit 
cunună de la Hristos în ceruri; mergând cu bucurie unde este lăcaşul celor ce se 
bucură; care cu credinţă cântau: Preoţi binecuvântaţi, popoare prea înălţaţi pe 
Hristos în veci. 


Binecuvântăm pe Tatăl şi pe Fiul şi pe Sfântul Duh, Domnul. 


Biruind sfinților pe biruitorul lumii cel cumplit, şi pe cei ce slujesc voirilor lui, 
v-aţi mutat către Atotţiitorul şi Domnul tuturor, strigând cu îndrăzneală şi cu 

bucurie negrăită: Preoţi binecuvântaţi, popoare prea înălțaţi pe Hristos întru toţi 
Vecil. 


Și acum..., a Născătoarei 


Roagă pe Fiul tău şi Domnul, prea curată, pentru noi cei ce curat şi lămurit stri- 
găm către tine, mărturisindu-te Născătoare de Dumnezeu, şi cerem dezlegarea 
păcatelor; ca să dobândim mântuire, cei ce cu credință cântăm: Popoare prea 
înălţaţi pe Hristos întru toţi veci. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


De şapte ori cuptorul, muncitorul haldeilor l-a ars nebuneşte, cinstitorilor de 
Dumnezeu; iar văzându-i pe aceştia cu putere mai bună mântuiți, Făcătorului şi 
Mântuitorului, au strigat: 'Tineri bine-L cuvântaţi, preoți lăudaţi-L, popoare prea 
înălțați-L întru toţi vecii. 


Cântarea a 9-a 
Irmos: Înfricoşatu-s-a tot auzul... 


Părtaşi slavei lui Hristos v-aţi şi făcut, împărtăşindu-vă cu moartea, sfinților 
mucenici; şi v-aţi împodobit luminat cu diadema împărăției, şi acum staţi înain- 
tea lui Dumnezeu, cerându-ne nouă mântuire sufletească, vrednicilor de laudă. 


După lege v-aţi arătat ostaşi lui Hristos şi mucenici nebiruiţi, Aretha prea înţe- 
lepte, şi cei ce au pătimit cu râvnă împreună cu tine, împreună cu femei răb- 
dătoare de chinuri, şi fecioare tinere. Pentru aceea ne rugăm, neîncetat rugaţi-vă 
pentru noi. 


Mulţime stă înaintea noastră, mare adunare de mucenici aleasă de Dumnezeu; 
veniţi iubitorilor de Dumnezeu, să-i lăudăm cu laude, ca pe nişte purtători de 
biruinţă, ca pe nişte slugi ale lui Dumnezeu, ca pe cei ce se roagă neîncetat 
pentru noi lubitorului de oameni. 


Slavă..., 
Cuvântule al lui Dumnezeu, îndreptează viaţa mea, şi o chiverniseşte Stăpâne, 


pentru rugăciunile slugilor Tale care Te iubesc. Şi trecând cu vederea păcatele 
mele, mă învredniceşte să mă fac părtaş cu dânşii; ca un Bun lubitor de oameni. 

Și acum..., a Născătoarei 


Lăcaş te-ai făcut lui Dumnezeu, încăpând în pântecele tău pe Cel neîncăput, şi ai 
întrupat pe Cuvântul cel mai înainte neîntrupat; pe care acum roagă-L Curată, să 
dăruiască iertare păcatelor, tuturor celor ce cu credinţă te măresc pe tine pu- 
rurea. 


Irmosul: Înfricoşatu-s-a tot auzul de nespusa lui Dumnezeu pogorâre; căci Cel 
Preaînalt de voie S-a pogorât până şi la trup, făcându-Se Om din pântece fecio- 
resc. Pentru aceea pe prea curata Născătoarea de Dumnezeu, credincioşii o 
mărim. 

Luminânda 

Podobie: Femei auziţi... 

Aretha prea fericite, împreună cu pătimitorii cei cu tine, roagă-te lui Hristos, să 
dea lumii unire şi pace; asemenea stăpânitorilor domni şi regilor bine credin- 
CIOŞI, şi gânditorilor de Dumnezeu împărați, mare mucenice prea lăudate, şi 
iertare păcatelor celor ce săvârşesc sfințita pomenirea voastră. 

A Născătoarei 

Innoit-ai firea strămoşului, ceea ce era stricată, zămislind în pântece mai presus 
de fiinţă, şi fără ispită de bărbat, născând pe Făcătorul lumii; prin care fiind 
izbăviţi, cetele mucenicilor au pătimit, lăudându-te pe tine Născătoare de Dum- 


nezeu, ceea ce eşti începătura mântuirii noastre. 


Și cealaltă slujbă a Utreniei după rânduială, şi Otpustul. 

Canon de rugăciune către Sfântul mare mucenic Areta şi către cei 
împreună cu dânsul 


Troparul Sfântului mare mucenic Areta şi al celor împreună cu dânsul, glasul 
1: Pentru durerile Sfinţilor, care pentru Tine au pătimit, fu Milostiv Doamne şi 
toate durerile noastre le vindecă, lubitorule de oameni, rugămu-ne Ţic. 


Cântarea 1 

Irmos: Cântare să înălțăm, popoare, minunatului Dumnezeului nostru, celui ce 
a scăpat din robie pe Israel; cântare de biruinţă cântându-l, să strigăm: să 
cântăm Ție Unuia Stăpânului. 

Stih: Sfinte mare mucenice Areta, roagă-te lui Dumnezeu pentru noi. 
Mucenice purtătorule de chinuri al lui Hristos, Sfinte Areta prea fericite, cu 
rugăciunile tale şi cu ale mucenicilor celor împreună cu tine, luminează gândul 
meu, ca să laud pomenirea voastră cea purtătoare de lumină şi dumnezeiască. 
Stih: Sfinte mare mucenice Areta, roagă-te lui Dumnezeu pentru noi. 
Fiindu-ţi vieţuirea sus în ceruri, de Dumnezeu fericite, prin asemănarea lui 
Hristos pentru dragostea muceniciei, te-ai dat pe sine-ţi iudeilor celor fără- 


delege, gânditorule de Dumnezeu. 


Stih: Sfinte mare mucenice Areta, roagă-te lui Dumnezeu pentru noi. 

Călcând Cuvântul lui Dumnezeu, iudeul cel fărădelege şi fără dreptate, a stricat 
turma lui Hristos cea aleasă de Dumnezeu; dar şi-a luat plată, din dreapta şi 
dumnezeiasca rânduială. 


Slavă Tatălui şi Fiului şi Sfântului Duh. 


Umblând pe calea care cu adevărat duce la ceruri, ai adus lui Hristos sobor de 
mucenici, Sfinte Areta prea lăudate, adunaţi din toată vârsta şi din tot neamul. 


Şi acum şi pururea şi în vecii vecilor. Amin (a Născătoarei). 

Cu cântări să lăudăm, credincioşilor, pe prea curata Fecioară, Maica lui Dumne- 
zeu cea plină de daruri, pe acoperământul cel dumnezeiesc şi limanul cel cu 
bună linişte; pe mântuirea tuturor credincioşilor. 

Cântarea a 3-a 

Irmos: Doamne, Cel ce ai făcut... 

Stih: Sfinte mare mucenice Areta, roagă-te lui Dumnezeu pentru noi. 

Fiu iudeilor celor fărădelege, văzând că adunarea Ta se întăreşte cu harul lui 
Hristos, topindu-se de pizmă, fără de milă o chinuiau cu multe feluri de torturi, 
Unule, lubitorule de oameni. 

Stih: Sfinte mare mucenice Areta, roagă-te lui Dumnezeu pentru noi. 

Având păgânii limbă otrăvită şi hulindu-Te pe Tine, care ai mântuit pe stră- 
moşul lor din tirama cea veche, junghiau pe cei ce credeau întru Tine, Mân- 
tuitorule. 

Stih: Sfinte mare mucenice Areta, roagă-te lui Dumnezeu pentru noi. 

Tu, Cel ce Singur ai zidit inimile oamenilor, cu voia Ta cea dumnezeiască, 
adâncimea purtării Tale de grijă, cine o va putea pricepe? Căci turma pe care ai 
adunat-o, Hristoase, ai dat-o lupilor. 

Slavă Tatălui şi Fiului şi Sfântului Duh. 

Turma Ta cea înţelepțită de Dumnezeu, tăindu-se de săbiile barbarilor, cu 


osârdie te cheamă pe Tine: primeşte, Mântuitorule, duhurile şi sufletele noastre 
şi le condu la Lumina Împărăției Tale. 

Şi acum şi pururea şi în vecii vecilor. Amin (a Născătoarei). 


Fiind omorât de demult, iarăşi m-ai adus către Viaţă, Preacurată, ceea ce singură 
ai născut Viaţa cea ipostatică; de care lovindu-se moartea cea vrăjmaşă, de faţă 
s-a zdrobit. 


Irmosul: Doamne, cel ce ai făcut cele de deasupra crugului ceresc şi ai zidit 
Biserica, Tu pe mine mă întăreşte întru dragostea Ta; că Tu eşti Marginea dori- 
rilor şi credincioşilor Intărire, Unule, lubitorule de oameni. 


Cântarea a 4-a 


Irmos: Tu eşti Tăria mea Doamne, Tu şi Puterea mea, Tu Dumnezeul meu, Tu 
Bucuria mea; care n-ai lăsat Sânurile Părinteşti şi a noastră sărăcie ai cercetat-o. 
Pentru aceasta, cu proorocul Avacum grăiesc către Tine: Slavă puterii Tale, lu- 
bitorule de oameni! 


Stih: Sfinte mare mucenice Areta, roagă-te lui Dumnezeu pentru noi. 


Adunarea întărită prin duhul, ceata cea dumnezeiască şi prea luminată şi oastea 
mucenicească, purtătoare de biruinţă, care are arhistrateg pe Sfântul mucenic 
Areta, să fie lăudaţi cu cinste de cei ce cântă: Slavă puterii Tale, Iubitorule de 
oameni! 


Stih: Sfinte mare mucenice Areta, roagă-te lui Dumnezeu pentru noi. 


Adunându-se ceata cea gânditoare de Dumnezeu, prea fericite, prin a ta înţe- 
lepciune, în care străluceşti cu cinstite cărunteţe, s-a luptat bărbăteşte împotriva 
celor fărădelege; şi ridicând glas, cântă cântare de biruinţă Mântuitorului: Slavă 
puterii 'Tale, lubitorule de oameni! 


Stih: Sfinte mare mucenice Areta, roagă-te lui Dumnezeu pentru noi. 

Cu Legea cea novă a Duhului celui făcător de viaţă, fiind îngrădită cetatea cea 
bine credincioasă, a biruit Legea Vechii Scripturi cu curățirea sufletului şi cu 
obiceiurile cele bune, cântând lui Hristos: Slavă puterii Tale, lubitorule de 
oameni! 


Slavă Tatălui şi Fiului şi Sfântului Duh. 


Cu adevărat cetate lui Dumnezeu te-ai arătat, prea cinstit locaş dumnezeiesc al 
mucenicilor; şi acum prin tine luminat se cântă cântare prea slăvită, mare şi 

minunată; că ai adus Stăpânului ceata ceea ce cântă: Slavă puterii Tale, lubi- 
torule de oameni! 


Şi acum şi pururea şi în vecii vecilor. Amin (a Născătoarei). 

Din neamul cel împărătesc al lui David odrăslind, ai născut, Fecioară, pe Cel ce 
Impărăteşte peste toți, pe Cuvântul cel ce a Strălucit în chip de negrăit mai pre- 
sus de gând, din Tatăl mai înainte de veci. Pentru aceasta, ca pe Născătoarea de 
Dumnezeu, cu cuget dumnezeiesc, credincioşii te fericim. 

Cântarea a 5-a 

Irmos: Pentru ce m-ai lepădat de la faţa Ta, Cel ce eşti Lumină neapusă? Şi m-a 
acoperit întunericul cel străin pe mine, ticălosul; ci, mă întoarce şi la Lumina 
poruncilor Tale îndreaptă căile mele, rogu-mă. 

Stih: Sfinte mare mucenice Areta, roagă-te lui Dumnezeu pentru noi. 

Poporul cel de Dumnezeu ales şi de Dumnezeu fericit, nevoindu-se şi cu căldură 
întărindu-se unul pe altul şi ajutorându-se între sine, a dorit să se junghie de cei 
fărădelege pentru Hristos, cu bună laudă bunii biruitori. 

Stih: Sfinte mare mucenice Areta, roagă-te lui Dumnezeu pentru noi. 
Intărindu-se cu credinţa şi înfierbântându-se cu râvna dreptei credinţe, slugile 
Tale, Hristoase, nu s-au înspăimântat de îngrozirea celor fărădelege; ci, fund 
strâns legaţi cu dragostea Ta, s-au dat lor pe sineşi de bună voie. 

Stih: Sfinte mare mucenice Areta, roagă-te lui Dumnezeu pentru noi. 

Spre dumnezeiasca pronie şi în negrăita şi înţeleaptă hotărâre a lui Dumnezeu, 
punându-şi toată viaţa poporului cel dumnezeiesc, au mers vitejii cu bun curaj 
împotriva uciderilor iudaice celor fărădelege. 

Slavă Tatălui şi Fiului şi Sfântului Duh. 

Numai în Tine nădăjduind şi crezând în Invierea Ta, vitejii ucenicii Tăi, Mân- 
tuitorule, necertându-se, nici strigând, au fost omorâţi de cei fărădelege, pentru 


mărturisirea Ta. 


Și acum şi pururea şi în vecii vecilor. Amin (a Născătoarei). 

Dumnezeu, Cuvântul lui Dumnezeu cel mai înainte de veci, împreună Vecuitor 
cu Tatăl, pentru bogăția milostivirii, sălăşluindu-Se în pântecele tău, a sărăcit şi 
S-a arătat Om pe pământ, făcându-Se Trup, Născătoare de Dumnezeu, prea cu- 
rată. 

Cântarea a 6-a 

Irmos: Curăţeşte-mă, Mântuitorule... 


Stih: Sfinte mare mucenice Areta, roagă-te lui Dumnezeu pentru noi. 


Fiind însemnați Sfinții cu sângele lui Hristos şi-au vărsat sângiurile lor cu 
osârdie măriții mucenici şi acum s-au învrednicit a împărăţi împreună cu EI. 


Stih: Sfinte mare mucenice Areta, roagă-te lui Dumnezeu pentru noi. 

Limbile cele mute grăiau prooroceşte de pace; adică vorbele pruncilor propo- 
văduiau pe Hristos; şi fecioare gânditoare de Dumnezeu, s-au adus jertfă pentru 
dreapta credinţă lui Dumnezeu. 

Stih: Sfinte mare mucenice Areta, roagă-te lui Dumnezeu pentru noi. 

Când a răsărit în tine Lumina lui Hristos cea mult vărsătoare de tămăduiri, 
Sfinte Areta de Dumnezeu grăitorule, atunci ai alergat către Dânsul încă picu- 
rându-ţi sudorile chinuirii. 

Slavă Tatălui şi Fiului şi Sfântului Duh. 

Mulţime de mucenici dumnezeieşti Ţi s-a adus, Mântuitorule, care, dănţuind 
împrejurul Tău danţurile sfinților, cer iertare de păcate, celor ce Te slăvesc 
pururea. 

Şi acum şi pururea şi în vecii vecilor. Amin (a Născătoarei). 

Strălucit-a din Sion bunăcuviinţa Celui Preaînalt, cu îmbrăcămintea trupului pe 
care din tine L-a luat prin negrăita unire, Ceea ce eşti neispitită de nuntă şi 
lumea ai luminat-o. 

Irmosul: Curăţeşte-mă, Mântuitorule, că multe sunt fărădelegile mele şi mă 
ridică din adâncul răutăților, rogu-mă. Căci către Tine am strigat şi mă auzi, 


Dumnezeul mântuirii mele. 


Condac, glasul al 4-lea: 

Podobie: Arătatu-Te-ai astăzi lumu şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Pricină de veselie ne-a venit nouă astăzi, praznicul celui purtător de lupte; pe 
care lăudându-l, slăvim pe Domnul, cel ce este întru Inălţime. 


Cântarea a 7-a 


Irmos: De pogorârea lui Dumnezeu, focul s-a ruşinat în Babilon oarecând. 
Pentru aceasta tinerii în cuptor cu bucuros picior, ca într-o grădină verde săl- 
tând, au cântat: Binecuvântat eşti, Dumnezeul părinților noştri! 


Stih: Sfinte mare mucenice Areta, roagă-te lui Dumnezeu pentru noi. 

Pâraiele sângiurilor purtătorilor tăi de chinuri, izvorăsc tămăduiri celor ce 
cinstesc cu credință pomenirea lor şi cântă Ție Ziditorule cu osârdie: Bine- 
cuvântat eşti, Dumnezeul părinților noştri! 

Stih: Sfinte mare mucenice Areta, roagă-te lui Dumnezeu pentru noi. 

Maici îndurătoare, fiind rănite de dragostea Ta, Hristoase, nu şi-au cruțat 
pruncii; ci, arzându-se în cuptor, cântau Ţie Stăpânului: Binecuvântat eşti, 
Dumnezeul părinților noştri! 

Stih: Sfinte mare mucenice Areta, roagă-te lui Dumnezeu pentru noi. 

Tot sfatul celor fărădelege, l-au ruşinat pătimitorii, fiind împodobiţi cu dumne- 
zeiască minte şi isteţime; şi veselindu-se, erau înjunghiaţi, zicând: Binecuvântat 
eşti, Dumnezeul părinţilor noştri! 

Slavă Tatălui şi Fiului şi Sfântului Duh. 

Aprinzând făcliuile luptei şi ale fecioriei luminat şi veselindu-se în Cămara cea 
de mire, împreună cu fecioarele cele înțelepte, purtătoarele de chinuri cântau: 
Binecuvântat eşti, Dumnezeul părinților noştri! 

Şi acum şi pururea şi în vecii vecilor. Amin (a Născătoarei). 

Pricină de curăţie şi de mântuire sufletelor, eşti celor ce cu credinţă şi cu 


dragoste te vestesc pe tine, Maica lui Dumnezeu şi celor ce cântă Fiului tău cu 
un glas: Binecuvântat eşti, Dumnezeul părinților noştri! 

Cântarea a 8-a 
Irmos: De şapte ori tiranul... 
Stih: Sfinte mare mucenice Areta, roagă-te lui Dumnezeu pentru noi. 


Nu este în umbra Legii săvârşirea; ci, întru Hristos s-a dat mântuirea; de faţă 
grăiau mucenicii spunând ucigaşilor de Dumnezeu: pentru aceasta, cu veselie 
poftim să murim toţi şi murind cu dragoste şi-l cântăm: popoare prea înălţaţi pe 
Hristos în veci! 


Stih: Sfinte mare mucenice Areta, roagă-te lui Dumnezeu pentru noi. 


Pruncul învăţa şi îndrepta pe cei nepricepuţi, să se uite la icoana ta cea prea 
curată, Hristoase şi să primească credinţa venirii Tale pe pământ şi smulgându- 
se din mâinile celor fărădelege, a intrat în văpaie, împreună cu ceea ce l-a 
născut, cântând: popoare prea înălţați pe Hristos în veci! 


Stih: Sfinte mare mucenice Areta, roagă-te lui Dumnezeu pentru noi. 


Cu dreaptă credinţă au pătimit mucenici pe pământ şi după vrednicie au primit 
cununa de la Hristos în ceruri; mergând cu bucurie unde este Locaşul celor ce se 
bucură, care cu credinţă cântau: preoţi binecuvântaţi, popoare prea înălțaţi pe 
Hristos în veci! 


Binecuvântăm pe Tatăl şi pe Fiul şi pe Sfântul Duh, Domnul. 


Biruind Sfinților pe biruitorul lumu cel cumplit şi pe cei ce slujesc voirilor lui, 
v-aţi mutat către Atotţiitorul şi Domnul tuturor, cântând cu îndrăzneală şi cu 
bucurie negrăită: preoţi, binecuvântaţi, popoare prea înălţaţi pe Hristos întru toți 
vecii! 


Şi acum şi pururea şi în vecii vecilor. Amin (a Născătoarei). 

Roagă pe Fiul tău şi Domnul, prea curată, pentru noi cei ce curat şi lămurit stri- 
găm către tine, mărturisindu-te Născătoare de Dumnezeu şi cerem dezlegare 
păcatelor; ca să dobândim mântuire cei ce cu credinţă cântăm: popoare, prea 
înălţaţi pe Hristos întru toți vecii! 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 

De şapte ori tiranul haldeilor a ars nebuneşte cuptorul pentru cinstitorii de 
Dumnezeu; dar, văzându-i pe aceştia mântuiţi cu Putere mai bună, Făcătorului şi 
Mântuitorului au strigat: tineri bine-L cuvântaţi, preoți lăudaţi-L, popoare prea 
înălţați-L întru toţi veci! 


Cântarea a 9-a 

Irmos: Infricoşatu-s-a tot auzul... 

Stih: Sfinte mare mucenice Areta, roagă-te lui Dumnezeu pentru noi. 

Părtaşi Slavei lui Hristos v-aţi făcut, împărtăşindu-vă cu moartea, Sfinţilor mu- 
Cenici; şi v-aţi împodobit luminat cu diadema Impărăţiei şi acum staţi înaintea 
lui Dumnezeu, cerând pentru noi mântuire sufletească, vrednicilor de laudă. 
Stih: Sfinte mare mucenice Areta, roagă-te lui Dumnezeu pentru noi. 

După Lege v-aţi arătat ostaşi lui Hristos şi mucenici nebiruiţi, Sfinte Areta 
prea înțelepte şi cei ce au pătimit cu râvnă împreună cu tine, împreună cu 
femei răbdătoare de chinuri şi fecioare tinere. Pentru aceea ne rugăm, neîn- 
cetat rugaţi-vă pentru noi. 

Stih: Sfinte mare mucenice Areta, roagă-te lui Dumnezeu pentru noi. 
Mulțimea stă înaintea noastră, adunare de mucenici de Dumnezeu aleasă; veniţi, 
iubitorilor de Dumnezeu, să-i lăudăm cu laude, ca pe nişte purtători de biruinţă, 
ca pe nişte slugi ale lui Dumnezeu, ca pe cei ce se roagă neîncetat pentru noi 
Iubitorului de oameni. 

Slavă Tatălui şi Fiului şi Sfântului Duh. 

Cuvântule al lui Dumnezeu, îndreaptă viaţa mea şi o cârmuieşte, Stăpâne, pen- 
tru rugăciunile slugilor 'Tale care 'Te iubesc; şi trecând cu vederea păcatele mele, 
învredniceşte-mă să mă fac părtaş cu dânşii; ca un Bun şi lubitor de oameni. 

Şi acum şi pururea şi în vecii vecilor. Amin (a Născătoarei). 

Locaş te-ai făcut lui Dumnezeu, încăpând în pântecele tău pe Cel Neîncăput şi 
ai Intrupat pe Cuvântul cel mai înainte Neîntrupat; pe care acum roagă-L, 


Preacurată, tuturor celor ce cu credinţă te măresc pe tine pururea. 


Irmosul: Înfricoşatu-s-a tot auzul de nespusa lui Dumnezeu pogorâre; căci Cel 
Preaînalt de voie S-a pogorât până şi la trup, făcându-Se Om din pântece 

fecioresc. Pentru aceea pe prea curata Născătoare de Dumnezeu, credincioşii o 
mărim. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde eu, 
robul tău. 


Cu puterea Crucii într-armându-te şi cu credinţa îngrădindu-ţi cetatea ta, cu 
faptele ai ruşinat trufia tiranului şi făcându-te pildă de răbdare îndumnezeită, 
printr-însa ai adus lui Hristos pe mucenici. Pentru aceea, adunându-te după 
datorie, cinstim pomenirea ta cea pururea prăznuită, purtătorule de chinuri, 
fericite Areta, pururea pomenite. Roagă-te lui Hristos Dumnezeu, iertare de 
greşeli să dăruiască celor ce prăznuiesc cu dragoste sfântă pomenirea ta. 


Sedelna Preasfintei Născătoare de Dumnezeu, glasul al 8-lea. Podobie: Pe Înţe- 
lepciunea şi Cuvântul în pântecele tău zămislind fără ardere, Maica lui Dumne- 
zeu, în chip de negrăit ai născut pe Cel ce a făcut toate şi în braţele tale ai avut 
pe Cel ce ţine toate şi la sân ai hrănit pe Cel ce hrăneşte lumea. Pentru aceasta, 
te rog pe tine, Preasfântă Fecioară, să mă izbăveşti de greşeli, când va fi să stau 
înaintea feţei Ziditorului meu, Stăpână Fecioară curată, atunci să-mi dăruieşti 
ajutorul tău, că pe tine te am nădejde eu, robul tău. 


Ca una care eşti Mireasă fără de prihană a Făcătorului, ca o Maică neispitită de 
bărbat a Mântuitorului, prea curată, ca una ce eşti locaş Mângâietorului, pe 
mine, care sunt locaş întinat al fărădelegii şi care m-am făcut întru cunoştinţă 
batjocură demonilor, grăbeşte de mă izbăveşte de lucrarea lor cea rea, făcându- 
mă locaş luminat prin fapte bune, ceea ce eşti primitoare de Lumină, prea 
curată. Alungă-mi norul patimilor şi mă învredniceşte Împărtăşirii celei de sus şi 
Luminii celei neînserate, cu rugăciunile tale. 


Sedelna Sfintei Cruci şi a Preasfintei Născătoare de Dumnezeu, glasul al 8-lea. 
Podobie: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în 
braţele tale ai avut pe Cel ce ţine toate şi la sân ai hrănit pe Cel ce hrăneşte 
lumea. Pentru aceasta, te rog pe tine, Preasfântă Fecioară, să mă izbăveşti de 
greşeli, când va fi să stau înaintea feţei Ziditorului meu, Stăpână Fecioară 
curată, atunci să-mi dăruieşti ajutorul tău, că pe tine te am nădejde eu, robul tău. 
Suindu-Te, Cuvinte, pe Cruce, văzând zidirea bogăției bunătăţii Tale, Cel ce eşti 
Necuprins de minte, tremura şi toată clătinându-se, era cuprinsă de frică. lar 

poporul iudeilor striga către Pilat: ia-L, ia-L pe Acesta, ca pe un făcător de rele; 
spânzură-L pe Cruce, pironeşte-L cu cuie şi-L împunge cu sulița şi-L dă la 
moarte! lar Maica Ta, văzând că pătimeşti acestea, striga cu durere: vai Mie, 
Stăpâne! Mă minunez de smerenia Ta cea desăvârşită, Cuvinte! 

Imnografie 


Troparul Sfântului mare mucenic Areta şi al celor împreună cu dânsul: Pentru 
durerile sfinţilor, care pentru Tine au pătimit, fii Milostiv Doamne şi toate 
durerile noastre le vindecă, lubitorule de oameni, rugămu-ne ie. 


Condacul Sfântului mare mucenic Areta şi al celor împreună cu dânsul: Pricină 
de veselie ne-a venit nouă astăzi, praznicul celui purtător de lupte; pe care 
lăudându-l, slăvim pe Domnul, cel ce este întru Înălţime. 


Sinaxar - Sfântul mare mucenic Areta - 24 octombrie: 
https://www.trinitas.tv/sfantul-mare-mucenic-areta-24-octombrie/ 

Vieţile Sfinţilor - Pătimirea Sfântului mucenic Areta şi a celor împreună cu 
dânsul 


Când în pământul grecesc domnea Iustin, iar în Etiopia domnea Elezvoi, 
împărații cei drepteredincioşi şi buni, în acea vreme în Arabia, care demult se 
numea Sava, iar acum se numeşte pământul omeriţilor, s-a ridicat un împărat 
fărădelege, anume Dunaan, evreu necredincios, hulitor al numelui lui lisus 
Hristos şi mare vrăjmaş al credincioşilor, care avea pe toţi sfetnicii, slujitorii şi 
ostaşii săi, ori evrei, ori păgâni, care se închinau soarelui, lunii şi idolilor. 
Acesta se sârguia să izgonească pe toţi creştinii din împărăţia lui şi să piardă din 
pământul omeriţilor pomenirea prea marelui nume al lui lisus Hristos. EI 

prigonea mult Biserica lui Dumnezeu, chinuind şi ucigând pe credincioşii care 
nu se supuneau poruncii lui şi nu voiau să ţină legea lui. 


Auzind despre aceasta Elezvoi, împăratul Etiopiei, precum că Dunaan a 
poruncit în ţara sa prigoană asupra creştinilor, s-a mâniat foarte tare şi 
adunându-şi ostaşii, a pornit asupra acestuia cu război. După multe lupte, l-a 
biruit şi, făcându-l tributar, s-a întors în pământul său. 


Iar Dunaan, după puţină vreme, iarăşi s-a sculat asupra lui Elezvoi, nesocotind 
aşezământul ce se făcuse şi, adunându-şi toată puterea sa, a pierdut pe toți 
ostaşii lui Elezvoi, care erau lăsaţi ca să păzească cetățile şi mai mult s-a 
înarmat asupra creştinilor. A poruncit pretutindeni ca creştinii ori să primească 
credinţa evreiască, ori să fie ucişi fără milă. 


In împărăția lui nu era nimeni care să îndrăznească a mărturisi pe Hristos, decât 
numai într-o cetate care se numea Negran, numai acolo se slăvea numele lui 
lisus Hristos. Acea cetate mare şi cu mult popor era sub stăpânirea lui Dunaan. 


Acolo a strălucit sfânta credinţă din vremea când Constanţie, fiul marelui 
Constantin, trimitea solii săi la locuitorii din Sava, care acum se numesc, după 
cum s-a zis mai sus, omeriţi, trăgându-şi seminţia lor din Hettura, femeia lui 
Avraam. Ajungând acolo bărbaţii cei de Dumnezeu înţelepțiți şi îmbunătăţiți, 
trimişi de la împăratul Constanţie, care au împăcat pe împăratul acelei ţări cu 
daruri, acei soli au învăţat pe oameni credinţa în lisus Hristos şi au zidit biserici. 


De atunci înflorea dreapta credinţă în Negran şi sporea învăţătura creştinească, 
se înmulțeau cetele monahiceşti, se zideau mănăstiri şi întru toate rânduielile se 
păzea curăţia. În sfârşit, sporeau credincioşii întru multe bunătăţi. Apoi aceia nu 
lăsau pe nici unii de altă credinţă să locuiască între dânşii, nici elini, nici evrei, 
afară numai de ei singuri care se aflau acolo ca fiii unei maici, ai soborniceştii şi 
apostoleştii biserici, vieţuind cu dreaptă credinţă şi cu cinste. 


Zavistuind diavolul dreapta credinţă a numiţilor locuitori, a înarmat asupra lor 
pe Dunaan evreul, care auzind că creştinii din cetatea Negran nu se supun 
poruncii lui şi nu voiesc să ţină cu dânsul, a pornit asupra lor cu toată puterea sa, 
plănuind două lucruri: să-i piardă pe creştinii din stăpânirea sa şi să mâhnească 
prin pierderea creştinilor pe Elezvoi, împăratul Etiopiei. 


Drept aceea, ajungând la cetate, a înconjurat-o cu mulțime de ostaşi şi a săpat 
cetatea împrejur, crezând că o va cuceri degrabă şi pe cei ce vieţuiau într-însa 
să-l ucidă fără cruţare. El zicea către cetăţeni: "De voiţi să câştigaţi de la mine 
milă şi să rămâneți vii, aruncaţi jos semnele cele blestemate - aşa numea 

ticălosul Sfintele cruci - pe care le-aţi înălțat pe vârfurile bisericilor celor înalte 
şi vă lepădaţi de Cel răstignit pe lemn”. 


Purtătorii de arme împărăteşti umblau împrejurului cetăţii, strigând: "Supuneţi- 
vă împăratului, ca să rămâneţi vii şi să luaţi daruri de la dânsul, iar dacă nu vreţi, 
de foc şi de sabie veţi pieri”. 


Însuşi Dunaan, deschizându-şi gura, clevetea pe Hristos şi pe creştini cu limba 
hulitoare de Dumnezeu, zicând: "Câţi necuraţi creştini am pierdut, câţi preoți şi 
monahi am ucis cu sabia, câţi am ars cu foc şi pe nici unul n-a izbăvit Hristos 
din mâinile mele, pentru că nici Hristos n-a putut să Se izbăvească din mâinile 
celor ce L-au răstignit şi acum am venit la voi, ca, ori să vă lepădaţi de Hristos, 
sau desăvârşit să vă pierd”. 


Iar cetăţenii îi răspundeau: ”Îndrăzneşti mult, o, împărate, cu limba ta, 
asupra Atotputernicului Dumnezeu. Te asemeni cu Rampsak, voievodul lui 
Senaherim, care a grăit cu mândrie către lezechiel: "Să nu te înalțe pe tine 
Domnul Dumnezeul tău spre Care nădăjduieşti”. Dar n-a fost fără pedeapsă 
acea hulă, că într-un ceas câte mii de ostaşi a pierdut, bine ştii. Deci, fereşte- 
te să nu se întâmple tot aşa şi ţie, care huleşti pe Domnul nostru lisus Hristos, 
Fiul lui Dumnezeu cel Atotputernic şi înfricoşat, Acela care ia sufletele 
boierilor şi pe tine poate să te sfărâme şi să-ţi prefacă în țarină mândria ta cea 
multă şi de Dumnezeu hulitoare. Te lauzi că, ori să ne întorci pe noi de la 
Hristos, ori să ne pierzi cu totul. Cu adevărat, mai degrabă vei putea să ne 
pierzi, decât să ne întorci de la Hristos, Mântuitorul nostru, pentru Care noi 
toți Suntem gata Să murim". 


Împăratul, nesuferind să audă asemenea cuvinte, cu mai mare furie s-a mâniat şi 
a năvălit cu toate puterile asupra cetăţii. Socotea că de nu va lua cetatea cu 
război, apoi are s-o chinuiască cu foame, ţinând-o înconjurată multă vreme. 
Apoi, aflând împrejurul cetăţii foarte mulţi creştini prin sate şi prin pustii şi, 
prinzându-i, i-a pierdut în multe feluri, iar pe alţii i-a dus în robie, silindu-i ca să 
ia cetatea. Însă creştinii, apărându-se cu tărie dinlăuntru, îi biruiau pe păgâni. 


Silindu-se împăratul cu puterile sale, în tot chipul, n-a reuşit să ia cetatea, nici 
să-1 omoare cu foametea, căci ei aveau hrană îndestulată pentru mulți ani. 


Nelegiuitul, nădăjduindu-se în aşteptarea sa, s-a gândit să-i înşele pe creştini cu 
un meşteşug subțire şi a trimis pe cineva în cetate, zicând cetăţenilor cu 
jurământ: "Nu voi face strâmbătate vouă, nici vă voi întoarce pe voi de la cre- 
dința voastră, dar cer de la voi numai obișnuita danie cu care îi sunteți datori 
împăratului vostru. De aceea, să-mi deschideţi cetatea ca să intru s-o văd şi 
apoi Să iau dania obişnuită de la voi. Mă jur pe Dumnezeu şi pe Lege că nu vă 

voi face vouă nici un rău cât de mic, ci vă voi lăsa în pace ca să viețuiți în 
credința voastră”. 


Iar cetăţenii i-au răspuns: “Noi, creştinii, am învăţat din Sfintele Scripturi ca 
să ne supunem împăratului şi să ne plecăm stăpânitorilor, deci de vei face aşa 
precum ne făgăduieşti nouă cu jurământ, că nu ne vei face nedreptate, nici 
nu ne vei întoarce de la Domnul nostru lisus Hristos, îți vom deschide cetatea 
şi vei intra ca un împărat şi îţi vei lua de la noi obişnuita dajdie, iar de ne vei 
face vreun rău, Dumnezeu, Cel ce aude jurămintele tale, să-ţi răsplătească ţie 
de-grabă. lar noi nu ne vom îndepărta de la Hristos, Mântuitorul nostru, 
chiar de ne-am lipsi, nu numai de averi, ci şi de viaţă”. 


Împăratul iarăşi s-a jurat că nu le va face nici o supărare. Ei, crezând pe vulpea 
aceea, i-au deschis cetatea şi s-au închinat păgânului cu daruri. 


Împăratul, intrând cu toată puterea sa în cetate, ca lupul în turmă, îmbrăcat în 
piele de oaie, a înconjurat zidurile şi porțile cetăţii şi pe ostaşii săi 1-a pus de 
pază. Apoi, văzând podoaba cetăţii, mulțimea poporului şi pe creştinii cei 
cinstiți, i-a lăudat, căci încă îşi tăinuia planul cel viclean până la o vreme. 
Odihnindu-se puţin în cetate, a ieşit iar la trupele sale şi, vrând să înceapă acea 
fără de Dumnezeu prigoană pe care o gândise, a poruncit să vină la dânsul toţi 
bărbaţii cei cinstiţi şi căpeteniile cetăţii. 


Deci, au venit la dânsul, după poruncă, toţi cei ce erau în cetate, cinstiţii bătrâni, 
căpeteniile şi cei slăviţi şi bogaţi. Între dânşii era şi fericitul Areta, care era 
mai mare cu bătrâneţile şi cu priceperea, cu dregătoria şi cu cinstea, având 
nouăzeci şi cinci de ani şi care era boier şi voievod, căruia toată rânduiala 
cetăţii îi era încredinţată. Cu al lui înţelept Sfat şi cu cârmuirea Sa cea 
pricepută, cetăţenii S-au împotrivit vrăjmaşilor, cu vitejie multă, vreme 
îndelungată. 


Mergând cetăţenii cu Areta la nelegiuitul împărat, i-au adus lui cuvenită 
închinăciune şi i-au mulțumit că a făcut cu dânşii precum s-a jurat şi n-a adus 
nici o primejdie asupra lor. Aceasta zicea Areta, neştiind vicleşugul împăratului. 


Acesta însă, nemaiputând mult să-şi ascundă otrava vicleniei sale dinăuntru, a 
dat-o pe faţă, adică a săvârşit răutatea pe care o tăinuia. Jurământul pe care l-a 
dat cetăţenilor îl socotea ca pe o jucărie copilărească şi a poruncit ca, legându-i 
pe toți împreună cu Sfântul Areta, să fie păziţi de străji, apoi a trimis la casele 
lor ca să le fie jefuite averile. 


Apoi a întrebat unde este Pavel, episcopul lor, şi, aflând că au trecut doi ani de 
când a murit, a poruncit ca să-l dezgroape. Scoţându-i trupul, l-a ars cu foc şi 


*kkkhkhkhkhkkkhkhkhkhkhkhkhkhkikikikikikyik 


Sp e e e e e e XP e Xe e e e e e e Xe e e e e e e e e e eX 


kkhkkkkhkhkikhkkhkhkhkikhkhkhkikihkikhyikyikyk 


Xe e XP XP e XP XP e XP XP e Xe Xe e e XP XP e Xe XP e XP XP e E XP e E e e eX XX 


cenuşa a aruncat-o în văzduh. Apoi, aprinzând un foc foarte mare, a adunat 
mulțimea preoţilor şi a clericilor, a monahilor şi a fecioarelor celor afierosite lui 
Dumnezeu şi i-a aruncat în foc, fiind în număr de patru sute douăzeci şi şapte de 
fiinţe. Astfel i-a ars pe ei, zicând: "Aceştia sunt pricina pierderii acelora pe 
care i-au sfătuit să cinstească pe Cel răstignit ca pe un Dumnezeu”. 


După aceea a poruncit propovăduitorilor lor ca, umblând prin cetate, să spună la 
toţi să se lepede de Hristos şi să vină la legea evreiască, precum era împăratul. 


Chemând înaintea sa pe căpeteniile acelea, adică pe creştinii pe care îi ţinea în 
legături, a început a grăi către dânşii, dar mai ales către Areta: "Ce nebuni 
sunteți voi, pentru credința voastră în Cel răstignit şi credeţi în EI ca într-un 
Dumnezeu! Oare doară poate să fie bătut Dumnezeu, neavând trup? Sau poate 
să moară cel fără de moarte? Oare nu sunt şi între voi din cei ce urmează lui 
Nestorie, care cinstesc pe Hristos, nu ca pe un Dumnezeu, ci ca pe un prooroc? 
Eu nu vă silesc ca să vă închinaţi soarelui şi lunii sau altei făpturi oarecare, 
nici nu vă silesc să jerfiti zeilor păgâni, ci însuşi lui Dumnezeu şi Făcătorului a 
toată făptura”. 


La aceste cuvinte, UI, a răspuns: "Noi 


ştim că dumnezeirea nimic nu putea suferi, ci numai omenirea cea luată din 
Preacurata Fecioară, precum mărturisesc proorocii, despre care ştii şi tu. 
Omenirea a răbdat numai pentru noi, iar dumnezeirea a arătat-o Hristos 
Domnul prin minunile Sale cele negrăite. Ce trebuinţă avem noi de multă 
vorbă? Noi îl mărturisim pe EI că este Fiul lui Dumnezeu şi grăim în numele 
întregului popor al cetăţii, că nu există chin pe care n-am fi gata să-l 
Suportăm pentru lisus Hristos, Dumnezeul nostru. lar despre credinţa lui 
Nestorie, cel blestemat de Sfinţii Părinţi, adunaţi la al treilea sinod din Efes, 
ce avem noi? Căci noi nu despărţim în Hristos două persoane, ci credem că 
omenirea Lui este unită cu dumnezeirea într-o singură persoană. lar pe tine, 
care grăieşti cuvinte hulitoare asupra Domnului nostru, pentru o hulă ca 
aceasta şi pentru călcarea jurământului tău, te va ajunge degrabă 
dumnezeiasca pedeapsă”. 


Împăratul, suferind acele cuvinte cu răbdare, pentru că se ruşina de înţelep- 
ciunea lui Areta, şi de cinstea celorlalți creştini, a început cu cuvintele blânde a 
le îmbuna inimile, prin făgăduinţa darurilor şi a cinstei, vrând să schimbe 
credinţa lor şi râvna cea pentru Hristos, în fărădelege. 


Dar ei, ridicându-şi ochii ca dintr-o inimă şi parcă ar fi fost o singură gură, 
au strigat, zicând: "Nu ne lepădăm de Tine, Unule Cuvinte al lui Dumnezeu, 
Iisuse Hristoase, Care Te-ai născut din Preasfânta Fecioară, nici batjocorim 
cinstită Crucea Ta”. 

Impăratul, văzând pe sfinţi neclintiţi în credinţă, a amânat chinuirea lor pentru 
altă vreme şi a poruncit să fie ținuți în legături, iar el s-a pornit spre popor, 
ucigând pe mulţi fără cruţare. 


Și a poruncit ca să fie aduşi femeile şi copiii sfinților mucenici şi împreună cu 
cinstitele femei au venit mulțime mare de alte femei văduve, fecioare şi monahi. 
Pe acestea a căutat mai întâi să le înşele cu momeli, apoi le-a îngrozit cu chinuri, 
ca să se lepede de Hristos. Iar ele nu numai că nu voiau, dar şi defăimau cu ocări 
pe împărat şi mai ales fecioarele monahii strigau, ocărându-l pe el, pentru 
necredinţă. 


lar el, nesuferind acele ocări, a poruncit ostaşilor să le taie pe toate. Iar ele 
alergau la moarte cu veselie. A fost între dânsele o minunată întrecere, căci 
monabhiile fecioare mergând înainte sub sabie, grăiau către femei: "Sriţi că noi 
în biserica lui Hristos avem cinstea de a fi înainte; aduceţi-vă aminte că noi, 
pretutindeni, avem locul cel de frunte, intrăm mai întâi în Biserica Domnului, 
ne apropiem mai înainte la Preacinstitele Taine şi şedem la cel dintâi loc. 
Deci, se cade ca şi aici să primim mai întâi cinstea mucenicească, mai întâi să 
murim şi Să mergem mai înainte de voi şi mai înainte de bărbaţii voştri, la 
Mirele nostru, lisus Hristos". 


Apoi şi femeile apucau una decât alta mai înainte, plecându-şi sub sabie 
grumazul. La fel şi copiii cei mici se înghesuiau între mame, grăbindu-se la 
moarte şi fiecare striga: "Tăiaţi-mă pe mine, tăiați-mă pe mine”. 


O astfel de osârdie aveau ca să moară pentru Hristos, încât necuratul evreu 
Dunaan şi toţi boierii lui se mirau foarte tare. lar nelegiuitul zicea: "O, cum a 
putut înşela pe oameni Galileanul, încât socotesc moartea întru nimic şi pentru 
EI îşi pierd sufletele şi trupurile?”. 
e 2 5 

Era în cetatea Negran o văduvă, pe nume Singlitichia, de neam bun şi cinstit, 
frumoasă la faţă, dar la suflet şi mai frumoasă, bogată cu averea, dar mai bogată 
cu faptele bune şi care a rămas văduvă încă de tânără. Aceasta avea două fiice. 
Văduva, şezând în casa sa în post şi în rugăciuni, nevrând să se însoţească cu alt 
bărbat şi făcându-se mireasa lui Hristos, ÎL slujea ziua şi noaptea, cu toate că era 
tânără de ani, însă cu înţelepciunea era bătrână şi mai mult decât cei bătrâni a 
priceput poruncile Domnului. 


Despre aceasta auzind necuratul evreu Dunaan, a poruncit să o aducă cu cinste 
le el, împreună cu amândouă fiicele. După ce au adus-o, a căutat spre dânsa cu 
faţă veselă şi 1-a zis cu glas blând: "Am auzit de tine, cinstită femeie, că eşti de 
neam bun, înțeleaptă şi pricepută, pentru care lucru mărturiseşte faţa şi 
privirea ta, precum că adevărate sunt cele spuse despre tine, deci că nu doreşti 

a urma femeilor celor nebune, pe care eu le-am pierdut pentru nebunia lor şi să 
nu mai socoteşti ca Dumnezeu, pe Cel ce S-a răstignit pe cruce, pentru că a fost 
mâncător şi băutor de vin, prietenul vameşilor, petrecător şi potrivnic Legii 
strămoşeşti. Deci, să faci cele cuvenite bunului tău neam leapădă-te de 
Nazarineanul şi să crezi ca noi, ca Să fi cu împărăteasa în palatele ei, cinstită 
de toți. Astfel vei petrece mai bine, scăpând de greutăţile ce se întâmplă în 
văduvie. Pentru că a ajuns până la noi vestea despre tine şi chiar se vede că tu 
ai mari bogății, multe slugi şi Slujnice şi eşti cinstită de toţi, fiind tânără şi 
frumoasă. Cu toate aceste fericiri nu ai voit să te măriţi cu alt bărbat şi se mai 
spune despre tine că eşti îmbunătăţită şi cu multă pricepere. Deci şi acum Să 
cugeţi bine şi să fii desăvârşită în pricepere. Ascultă-mi sfatul cel sănătos şi nu 
da în mâinile chinuitorilor frumuseţea şi tinereţea ta, precum şi fecioria fiicelor 
tale, căci vei suferi mai multă ruşine şi necinste decât chinuri, ci, încetând a 
slăvi pe Cel răstignit şi supunându-te legilor noastre, să gândeşti cele ce sunt 
folositoare ţie şi fiicelor tale”. 


Iar fericita şi cinstita femeie cu multă înţelepciune a răspuns împăratului, 
zicând: "Se cade ţie, împărate, să cinsteşti pe Acela ce ţi-a dat stăpânirea şi 
acea porfiră şi diademă; şi mai ales ţi-a dat viaţa ca un Fiu al lui Dumnezeu 
şi Dumnezeu adevărat, dar tu te-ai arătat nemulţumitor pentru o astfel de 
binefacere şi cu limba îndrăzneață grăieşti de rău pe Făcătorul tău de bine. 
Oare nu te temi că un trăznet de sus are să te lovească? Tu voieşti a mă Slăvi 
cu mare cinste, eu însă cinstea voastră ca o necinste o socotesc şi nu voiesc să 
mă laude lumea aceea care huleşte pe Dumnezeul meu, nici nu voi fi nebună 
să locuiesc cu vrăjmaşii lui Dumnezeu în lăcaşurile păcătoşilor”. 


Acestea auzindu-le împăratul, s-a umplut de mânie şi, căutând la boierii săi, a 
zis: "Vedeţi cum fără de ruşine ne vorbeşte această necurată femeie?" Apoi a 
poruncit să ia acoperământul de pe capul ei şi de pe capetele fiicelor ei şi aşa, cu 
capul descoperit şi cu părul despletit, să fie purtate prin cetate, cu batjocură şi cu 
necinste. 


Astfel fiind purtată cu necinste pe ulițele cetăţii, a văzut cum mulţimea femeilor 
plângea pentru dânsa, de o necinste şi ruşine ca aceea. lar ea a zis către dânsele: 
"Ştiu, prietenelor, că vă este jale pentru mine, văzându-mă cu fiicele mele în 
această stare, dar să nu vă întristaţi, când eu mă bucur, nici să plângeţi când 
eu mă veselesc, căci ziua aceasta îmi este mie mai de bucurie decât ziua 
nunţii, căci pentru Mirele meu rabd acestea, Căruia fără de prihană I-am 
păzit văduvia mea şi Lui I-am logodit pe iubitele mele fiice. Acum mă bucur 
că Domnul meu priveşte la defăimarea mea, unde este mărturisirea mea şi ştie 
osârdia mea pentru El, pentru că n-am voit nici cinstea, nici bogăţiile, nici 
chiar viaţa cea vremelnică, ci numai una este dorinţa mea: ca să aflu pe 
Hristos şi să merg la EI în ceata Sfintelor muceniţe, ducându-l cu mine rodul 

pântecelui meu, adică pe fiicele mele. Deci rogu-mă vouă, surorile mele, nu 
plângeţi, ci mai ales vă bucuraţi cu mine, că merg să mă fac părtaşă 
cerescului, Mire lisus Hristos". 


Apoi iarăşi a fost adusă înaintea împăratului, care i-a zis: "Leapădă-te de 
Hristos ca să fii vie”. 


A răspuns sfânta: "De mă voi lepăda de Hristos pentru viaţa cea vremelnică, 
apoi cine mă va izbăvi de veşnica moarte, care este în focul cel nestins”. Şi 
căutând spre cer a zis: "Să nu-mi fie mie, o, împărate fără de moarte, să mă 
lepăd de Tine, Unule născut, Fiul lui Dumnezeu, şi să mă supun hulitorului şi 
călcătorului de jurământ, care cu înşelăciune a luat cetatea noastră şi acum 
prigoneşte biserica Ta cea sfântă”. 


lar împăratul, aprinzându-se de cumplită mânie, a răcnit: "O, necurată femeie, 
îndată voi zdrobi capul tău şi-ţi voi sfâşia carnea şi te voi arunca spre 
mâncarea câinilor. Atunci voi vedea de te va izbăvi din mâinile mele Naza- 
rineanul, spre Care tu nădăjduieşti”. 


Nişte cuvinte ca acestea ale împăratului nesuferindu-le fiica ei cea mai mare, 
care avea doisprezece ani, a scuipat în fața împăratului şi îndată slujitorii cei ce 
stăteau de faţă au tăiat-o şi împreună cu dânsa şi pe sora ei cea mai mică au 
ucis-o cu sabia. Şi au căzut amândouă fiicele moarte, înaintea ochilor mamei lor 
cea vrednică de laudă. 


Apoi împăratul a poruncit ca să ia sângele lor şi să-l ducă la gura maicii lor ca 
să-l bea. 


Iar ea gustând, a zis: "Te slăvesc pe Tine Doamne, Dumnezeul meu, că m-ai 
învrednicit a gusta jertfele cele curate ale sărmanelor mele fiice. Ție, 
Hristoase Dumnezeule, Îți aduc această jertfă a mea, înaintea Ta pun aceste 
muceniţe fecioare care au ieşit din pântecele meu, cu care, numărându-mă şi 
pe mine, du-mă în cămara Ta şi, precum zice David, "arată pe maică 
veselindu-se de feciori”. 


După aceea împăratul a poruncit să-i taie capul. Astfel s-a dus maica cu fiicele 
sale la veselia cea veşnică. 


Apoi împăratul zicea cu jurământ: "N-am văzut în viața mea aşa frumoasă 
femeie şi aşa frumoase fecioare ca acestea, care nici frumuseţile, nici viaţa lor 
nu şi-au cruțat-o”. 


SR aie 3 

A doua zi împăratul a stat la un loc mai înalt şi a chemat la dânsul pe Areta cu 
toți tovarăşii lui, care erau în număr de trei sute patruzeci. Stând de față 
împăratul, a căutat pe Areta, ca spre cel mai bătrân, şi a zis: "Tu, nesocotitule, 
te-ai sculat asupra stăpânirii noastre şi toată cetatea ai ridicat-o asupra 
noastră, învățând pe oameni a se împotrivi nouă. Tu ai înşelat pe oameni, ca să 
asculte cuvintele tale ca pe nişte legi, iar de legile şi poruncile noastre să se 
lepede. Tu ai învăţat poporul să cinstească pe Cel răstignit ca pe un Dumnezeu 
şi pe Cel ce nu şi-a ajutat Sieşi când era răstignit, pe Acela toţi să-L aibă 
ajutor. Pentru ce nu ai urmat tatălui tău care, stăpânind în Negran, se supunea 
împăraților care au fost mai înainte decât noi? Deci, să fii chinuit, tu şi toţi cei 
care te ascultă pe tine, precum au fost bărbaţii şi femeile care mai înainte s-au 
dat morţii şi au fost ucişi de noi, şi cărora Fiul Mariei şi al teslarului cu nimic 
nu a putut să-i ajute”. 


lar bătrânul îl ascultă, suflând cu greu, cuvintele mândre ale împăratului urât de 
Dumnezeu. Apoi, suspinând din adâncul inimii, a zis: "Nu eşti tu, împărate, 
pricina tuturor lucrurilor ce se fac, ci cetăţenii noştri Sunt vinovaţi, că nu au 
ascultat sfatul meu. Pentru că eu le-am dat sfatul să nu deschidă cetatea ţie, 
omului celui viclean şi înşelător, ci să se lupte cu tine vitejeşte. lar ei nu au 
luat aminte la cuvintele mele. Eu voiam să ies cu puţinii mei tovarăşi înaintea 
ta, precum a făcut-o odată Ghedeon contra madianiţilor. Pentru că 
nădăjduiam spre Hristosul meu, Cel hulit de tine acum, Care m-ar fi ajutat să 
te întrec, să te biruiesc şi să te calc pe tine, nelegiuitule călcător de jurământ, 
cel ce nu-ţi mai aduci aminte de aşezămintele cele hotărâte, prin care cu 
jurământ te-ai făgăduit să păzeşti cetatea şi pe cetăţeni”. 


Unul dintre cei care şedeau cu împăratul, a zis către sfânt: "Oare aşa vă învaţă 
pe voi legea lui Moise, ca să necinstiţi pe unsul Domnului? Pentru că zice: "Pe 
stăpânitorul poporului tău să nu-l grăieşti de rău". Dar şi Scriptura voastră 
învaţă a-l cinsti pe împărat, nu numai pe cel bun şi blând, ci şi pe cel îndă- 
rătnic”. 


Iar sfântul a răspuns: "Oare nu ai auzit ceea ce s-a zis lui Ahav, prin Ilie 
proo-rocul, când Ahav a zis către Ilie: Tu eşti cel ce răzvrăteşti pe Israel? lar 
Ilie a răspuns: "Nu răzvrătesc eu pe Israel ci numai tu şi casa tătâne-tău". 
Vezi că nu numai pe Ahav Singur, ci şi toată casa lui a mustrat-o şi a 
defăimat-o şi cu aceasta n-a stricat legea. De aceea, tot cel ce cu dreaptă 
credinţă cinsteşte pe Dumnezeu, nu strică legea când mustră pe împăratul cel 
necurat pentru a lui păgânătate şi care nu se teme a huli cu gura sa asupra 
cerului şi asupra Ziditorului. Văd că voi nu vă îngrijiţi de îndelunga răbdare 
a lui Dumnezeu, iar pe noi vă sârguiţi să ne aduceţi să facem cele ce faceţi 
voi. Iar tu, împărate nedrept, nelegiuit şi fără de omenie, oare ai făcut cu noi 
aşa precum ai făgăduit? Oare astfel de dreptate se face din partea 

împăratului? Oare aşa au fost împărații mai înainte de tine? Cu adevărat n- 
au fost aşa, ci buni, blânzi, drepți şi milostivi, păzindu-şi hotărât cuvântul lor 
şi arătând poporului bunăvoință. lar tu, călcătorule de jurământ, nu te poţi 
sătura de sângele creştinilor. Deci să ştii că Dumnezeu Atoateştiutorul 
degrabă îţi va lua scaunul împărătesc şi-l va da unui om credincios şi bun, 
care va întări şi va înălța neamul creştinesc şi va zidi Biserica, pe care tu cu 
foc ai ars-o şi ai surpat-o la pământ. Eu sunt fericit că la adânci bătrânețţi, 
având nouăzeci şi cinci de ani, văzând pe fiii fiilor mei şi pe fiicele fiicelor 
mele, primesc cununa mucenicească şi aduc jertfă lui Dumnezeu o cetate cu 
atât de mult popor”. 


Apoi, întorcându-se spre popor şi spre ai săi împreună pătimitori, a început a 
grăi aşa: "Bărbaţi creştini, prieteni şi cunoscuţi, ne-am amăgit crezând jură- 
mântul şi înşelătoarele cuvinte ale acestui împărat fără de Dumnezeu. Iată, 
acum vedem nedreptatea lui şi auzim cuvintele lui cele hulitoare de 
Dumnezeu. Mai bine am fi făcut dacă ne-am fi împotrivit lui cu război şi am 
fi stat tari până la sfârşit, că ne-ar fi ajutat nouă Dumnezeu să-l biruim. Dar 
de vreme ce s-a făcut aşa şi ni se spune acum de faţă, că ori să ne supunem 
vrăjmaşului şi să petrecem în ruşine viaţa vremelnică sau, nesupunându-ne 
lui, Să câştigăm sfârşit fericit; de aceea să ne sârguim să moştenim Slava cea 
fără de moarte, prin pătimire, pentru că ce este mai Slăvit decât mucenicia? Și 
ce este mai cinstit decât a patimi pentru Hristos? De mult am avut gând şi 
dorire să rabd munci pentru Hristos şi acum, câştigându-mi dorinţa şi aflând 
ceea ce am căutat, mă bucur şi iată, sunt gata să mor îndată. Voi, o, fraților 
Să nu fiţi fricoşi şi mici la suflet şi să iubiţi viaţa vremelnică, ca pentru viaţa 
cea vremelnică să vă lipsiţi de viaţa cea veşnică şi să poată judecătorul a se 
lăuda, dacă pe vreunul din noi, înfricoşându-l prin îngrozirea sa, l-ar depărta 
de Sfânta credinţă. Atunci el s-ar înălța prin mândria sa şi astfel, biruind pe 
toți, mai mari hule va aduce asupra Fiului lui Dumnezeu. Dar de se va afla 
cineva dintre noi care să se teamă de moarte şi să gândească a se lepăda de 
Hristos şi de viaţa cea veşnică, acela îndată să iasă din mijlocul nostru şi să se 
despartă de noi, care suntem un Suflet şi un gând, şi să nu mai poarte în zadar 
numele de creştin. Cel ce se va lepăda de Tine, Hristoase, Cuvinte al lui 
Dumnezeu, pentru vremelnica viaţă, să nu aibă parte de ea. Dacă cineva din 
neamul meu şi dintre vecinii mei, cuprinzându-se de pofta vremel-nicilor 
bunătăţi, Te-ar lăsa pe Tine, Ziditorule, şi ar merge în urma împăratului celui 
necurat, aceluia să nu-i faci parte, o, Hristoase Împărate, să se mângâie de 
acelea ce se par a fi bune şi mângâietoare, ci să-i faci parte de toate cele 
potriv-nice şi rele”. 


Când grăia aceasta sfântul, toată mulţimea creştinească vărsa lacrimi 
fierbinţi şi zicea: "Indrăzneşte, povăţuitorule şi învăţătorule al nostru, că 

nimeni nu te va lăsa pe tine! Nimeni din soborul nostru nu se va despărți de 
tine! lată, noi toţi Suntem gata să murim înaintea ta pentru Hristos şi să 
câştigăm acel fericit sfârşit”. 


lar sfântul le-a răspuns: 


Apoi sfântul a continuat: 


Acestea zicându-le, sfântul a binecuvântat poporul şi, înălțându-şi mâinile şi 
privind cu ochii spre cer, a zis: 


Și, întorcându-se către împărat, i-a zis: 


Apoi împăratul, văzându-i neschimbaţi, i-a osândit pe toţi la moarte. Au dus pe 
sfinţi la un pârâu care se numea Odias, ca acolo să le fie tăiate capetele. 


Sosind la locul hotărât, sfinții au făcut rugăciune, zicând: "Doamne, Doamne, 
puterea mântuirii noastre, umbrit-ai peste capul nostru în ziua de război, iar 
acum scoate-ne pe noi în viaţa cea veşnică, că n-am iubit nimic mai mult 
decât pe Tine, nici patria, nici neamul, nici bogăţiile, ci pe toate le-am părăsit 
pentru Tine. Încă şi viaţa noastră am defăimat-o şi ne-am socotit ca nişte oi 
duse la înjunghiere. Deci, cu smerenie ne rugăm Ţie, izbăveşte sângele 
robilor Tăi, înalță mâna asupra mândriei împăratului cel necurat, primeşte 
întru apărarea Ta pe fiii celor ce mor pentru Tine, întăreşte cetatea care se 
laudă cu cinstitul său sânge, cu crucea şi cu pătimirea. Vezi ce au făcut 
vrăjmaşii Tăi: au Stricat buna ei podoabă, au ocărât sfinţenia Ta, au ars cu 
foc Sfântul Tău locaş, pe care Te rugăm să-l ridici la loc, dând sceptrul 
împăraţilor credincioşi”. 


Astfel rugându-se sfinţii, ostaşii au început a-i tăia. Mai întâi l-au tăiat pe 
Sfântul Areta, ca pe un povăţuitor creştinesc ce se afla, apoi pe toţi ceilalți trei 
sute patruzeci de Sfinţi mucenici. Astfel şi-au găsit ei fericitul sfârşit. 

O femeie credincioasă din aceeaşi cetate avea cu dânsa un copil mic, care nu 
avea mai mult de cinci ani. Văzând uciderea cu sabia a Sfinţilor mucenici, a 
alergat la dânşii şi, luând puţin sânge de la ei, s-a uns pe ea şi pe fiul ei. 
Umplându-se de râvnă, îl blestema pe împărat şi cu mare glas zicea: "Să i se 
întâmple acestui evreu precum 1 s-a întâmplat lui Faraon”. 


lar ostaşii, prinzând-o, au dus-o la împărat şi i-au spus lui toate cele grăite de 
dânsa. 


Impăratul nu a lăsat-o pe ea să grăiască mai mult, nici n-a întrebat-o nimic, ci a 
poruncit ca îndată să fie arsă în foc. 


Și a fost aprins un foc mare şi chinuitorii au legat-o pe acea cinstită femeie ca s- 
o arunce în foc. Atunci micuțul ei copil a început a plânge şi a alergat la împărat 
şi cu ochii plini de lacrimi a căzut la picioarele lui, rugându-l s-o dezlege pe 
maica lui. 


lar împăratul, luându-l în braţele sale, pentru că pruncul era frumos şi vorbea 
bine, i-a zis: "Pe cine oare iubeşti mai mult, pe noi sau pe maica ta?" 


Iar pruncul i-a răspuns: "Pe maica mea o iubesc şi am venit să mă rog ţie ca 
să fie dezlegată şi ea mă va lua cu dânsa la chinuri, despre care adeseori îmi 
spunea. 


Și l-a mai întrebat împăratul: "Ce sunt chinurile de care grăieşti tu?” 
Iar pruncul, umplându-se de darul lui Dumnezeu care lucra într-însul, a 
răspuns împăratului: "Chinurile sunt a muri pentru Hristos şi iarăşi a învia”. 

L-a întrebat împăratul: "Cine este Hristos?" 


Iar pruncul a răspuns: "Să vii cu mine la biserică şi eu ţi-L voi arăta pe lisus 
Hristos. Şi iarăşi, privind spre maica sa, plângea, zicând către împărat: "Lasă- 
mă să mă duc la maica mea”. 


lar împăratul i-a zis: "Pentru ce-ai venit la mine şi ai lăsat pe maica ta? Deci, 
să nu mergi la dânsa, ci să fii cu noi şi îți voi da ţie mere şi nuci şi din toate 
roadele cele bune”. 


Acestea împăratul le spunea că un copil naiv, crezând că el nu are pricepere. 
Dar pruncul, covârşind anii cu înţelepciunea, răspundea cu pricepere, zicând: 
"Nu voi fi cu voi, ci voi fi cu maica mea, pentru că eu Socoteam că tu eşti 
creştin şi de aceea am venit la tine să te rog pentru maica mea, dar tu eşti 
evreu şi pentru aceea nu voi fi cu tine, nici nu voi lua ceva din mâinile tale, ci 
voiesc numai Să mă laşi să mă duc la maica mea”. 


Atunci împăratul s-a mirat de înţelepciunea celui mic copil care, atunci când a 
văzut că maica sa este aruncată în foc, l-a muşcat tare pe împărat şi, durându-l 
tare, acesta l-a aruncat din braţe, poruncind unui boier care stătea în faţa sa să ia 
copilul şi să-l educe în legea evreiască şi în lepădarea de Hristos. 


Boierul, mirându-se de priceperea pruncului, l-a luat şi l-a dus în casa sa. Întâl- 
nindu-se cu un prieten a stat şi i-a spus cele ce s-au întâmplat cu acel prunc. 
Stând ei în apropiere de focul în care a fost aruncată sfânta lui maică, pe când 
vorbeau între ei, pruncul s-a smuls din mâinile celui care-l ţinea şi, alergând 
degrabă, s-a aruncat în foc, cuprinzând-o pe maica sa care ardea şi a ars şi el 
împreună cu ea. Astfel maica şi fiul au fost jertfă şi ardere de tot, cu bună 
mireasmă lui Dumnezeu. 


Slavă lui Dumnezeu, Celui ce a înţelepțit aşa pe pruncul acela, încât s-au 
împlinit întru dânsul cuvintele prooroceşti: "Din gura pruncilor şi a sugătorilor 
ai săvârşit laudă pentru vrăjmaşii Tăi, ca să sfărâmi pe vrăjmaşul şi pe 
izbăvitorul”. 


Pe când se petreceau acestea toţi boierii şi voievozii împăratului celui fărădelege 
aveau jale de atât de multă vărsare de sânge creştinesc şi, apropiindu-se de 
împărat, l-au rugat să înceteze cu aceasta şi să nu piardă cetatea din care luau 
multă dijmă în toţi anii. Nelegiuitul împărat a făcut după cererea lor, a încetat de 
a vărsa sângele cel nevinovat, însă a luat multe mii de copii şi de fecioare din 
cetatea aceea şi din toate hotarele Negranului: pe unii i-a luat în robie pentru el, 
iar pe alţii 1-a dat boierilor şi ostaşilor care i-au vrut. Apoi toată cetatea, care 

mai înainte slujea Sfintei Treimi în linişte, a împovărat-o cu grea împilare şi aşa 
s-a întors la scaunul său. 


Întorcându-se la treburile sale nelegiuitul şi lepădatul de Dumnezeu evreu, s-a 
arătat foc din ceruri care toată noaptea a luminat văzduhul. Pentru acest lucru 
Dunaan şi ostaşii lui s-au înspăimântat. Apoi focul a căzut pe pământ ca o ploaie 
şi pe mulți i-a vătămat. Acesta era semnul lui Dumnezeu şi început pentru 
izbândirea vărsării sângelui. 


Însă împăratul nelegiuit, ca alt Faraon, n-a vrut să se îndepărteze şi nu s-a smerit 
sub mâna cea tare a lui Dumnezeu, ci cu atâta mânie se îndrăcise asupra 
creştinilor, încât nu numai în pământul său, dar şi în alte ţări şi împărăţii se silea 
să-1 dezrădăcineze pe creştini. 


A trimis pe solii săi la împăratul Persiei, rugându-l pe el să facă asemenea ca 
dânsul şi să-i ucidă pe toţi creştinii care sunt în stăpânirea sa, dacă voieşte ca 
milostiv să-i fie soarele şi tatăl Soarelui, Dumnezeul evreiesc, pentru că perşii 
cinstesc Soarele ca pe un Dumnezeu şi, vrând ca să-l înarmeze împotriva 
creştinilor pe împăratul perşilor, numea pe Dumnezeul evreilor tată al Soarelui. 


A mai scris şi la stăpânitorul sarazinilor, Alamundar, făgăduindu-i mult aur, ca 
să-i ucidă pe creştinii care erau sub stăpânirea lui. 


Toate aceste auzindu-le drepteredinciosul Iustin, împăratul grecesc, s-a mâniat 
foarte tare şi inima 1 s-a întristat de o aşa prigoană împotriva creştinilor. A trimis 
scrisori la Arsenie, arhiepiscopul Alexandriei, ca să-l îndemne pe Elezvoi, 
împăratul Etiopiei, să pornească război împotriva necuratului împărat evreu, 
răzbunând sângele creştinesc. 


Apoi a trimis scrisoare şi la împăratul Elezvoi, înştiinţându-l despre toate cele ce 
au suferit creştinii omorâţi de Dunaan şi mai ales creştinii din cetatea Negran, şi 
l-a mai înştiinţat şi despre soli trimişi la împăratul perşilor şi la stăpânitorul 
sarazinilor, prin rugăminte şi prin aur înarmându-l pe el să se ridice împotriva 
vărsării sângelui creştinesc. Apoi lustin ruga în scrisoare pe Elezvoi, ca pe cel 
care îşi avea hotarele aproape de Dunaan, să se ridice asupra acelui hulitor de 
Dumnezeu şi nesăţios de sânge creştinesc. 


La fel şi pe Asterie, arhiepiscopul, îl deştepta şi îl îndemna la război şi cu tot 
dinadinsul se ruga lui Dumnezeu să ajute creştinilor să-l gonească pe vrăjmaşul 
lor. 


A mai trimis scrisoare şi către toți monahii care era în Nitria, în schiturile de 
acolo, poruncindu-le să se roage pentru aceasta. 

Elezvoi, împăratul Etiopiei, a fost înştiinţat nu numai de către împăratul Iustin, 
dar şi de către Asterie, arhiepiscopul, despre toate cele ce se întâmplau la 
omeriţi. Dar şi mai înainte de a afla de la el a ştiut, pentru că ostaşii lui, care 
rămăseseră acolo ca să străjuiască cetăţile, se uciseseră. Şi ardea cu râvnă pentru 
Dumnezeu, suferea cu inima pentru creştini şi voia să se ridice îndată, dar nu 
putea pentru că era iarnă şi aştepta vara, pregătind înainte toate cele pentru 
război. După ce a trecut iarna, a adunat ostaşii şi dintre oamenii săi şi din alţii 
care veniseră la dânsul spre ajutor şi s-a făcut o oaste până la douăzeci de mii de 
ostaşi. Apoi peste iarnă a construit corăbii în India, în număr de şaptezeci, şi a 
mai adunat şaizeci de corăbii de la negustorii din Persia şi din Etiopia care 
veniseră acolo pentru negustorii. Apoi a reparat multe din corăbiile lui cele 
vechi. 


În vremea primăverii s-a pornit la război cu toată puterea sa şi a trimis din 
părțile de jos ale Etiopiei o parte din oaste pe uscat în ţara omiriţilor, iar el, 
împreună cu ceilalți ostaşi, s-au dus cu corăbiile pe mare. Și astfel, unii pe uscat 
şi alţii pe mare, s-au năvălit asupra pământului omiriţilor de pretutindeni ca să-l 
cuprindă pe Dunaan. 


Dar Dumnezeu, Care pe toate le rânduieşte cu înţelepciunea Sa şi nu după voia 
omenească, ci după judecățile Sale le lucrează, ştiind ce vor să fie de folos, a 
împiedicat planul fericitului împărat Elezvoi; căci ostaşii cei trimişi pe uscat 
asupra omiriților s-au rătăcit în pustietăţi şi în munţi, în locuri neumblate şi fără 
de apă şi nu au putut să ajungă la omiriţi, nici să se întoarcă înapoi. 


Rătăcind multe zile, au slăbit de sete şi au căzut morţi; puţini dintre ei au rămas 
vii şi abia au putut să ajungă în patria lor, aducând această veste tristă. La fel şi 
împăratul, fiind pe mare cu corăbiile, calea nu i-a fost cu spor, căci a intrat la o 
cetate care se numea Dachei şi, ieşind din corabie, a mers la o biserică ce era 
aproape de mare. Lăsându-şi lângă uşă, afară, coroana, porfira şi toate semnele 
şi podoabele împărăteşti, a intrat cu haine ponosite înăuntru şi s-a rugat mult 
înaintea altarului, cu mare umilință. Apoi pomenea în rugăciuni minunile pe 
care Dumnezeu le-a făcut în Egipt şi în pustie pentru evreii cei nemulțumitori şi 
zicea: "Nemulţumitori s-au arătat iudeii Ţie, binefăcătorul lor şi nu numai aceia 
pe care i-ai scos din Egipt, ci şi fiii lor şi toată seminţia lor de până acum. Pentru 
că Tu ştii, Doamne, câtă răutate au făcut cetății Tale Negran, că luând cu 
vicleşug poporul tău, au făcut fărădelege asupra sfinţilor Tăi, şi pe creştinii cei 
ce au rămas îi căutau până la sfârşit ca să-i piardă de pe pământ. Dacă se face 
aceasta pentru păcatele noastre, să ne rugăm bunătăţii Tale să nu ne dai pe noi în 
mâinile lor, ci singur să ne pedepseșşti, precum Îţi este Ţie cu plăcere. Pe cât este 
slava Ta, pe atât este şi mila Ta. lar vrăjmaşilor noştri să nu ne dai pe noi, ca să 
nu zică: "Unde este Hristos al lor spre Care nădăjduiesc şi unde este crucea lor, 
în care se laudă”. 

Astfel, împăratul rugându-se, cu lacrimi a ieşit din biserică şi din cetate. Auzind 
acolo de un monah sfânt pe nume Zinon, care trăia retras nu departe de cetate, în 
vârstă de patruzeci şi cinci de ani şi care pentru viaţa lui cea îmbunătățită luase 
de la Dumnezeu darul proorociei şi prevedea cele ce aveau să fie, a mers la acel 
monah în chip de ostaş, aducându-i tămâie într-un vas, iar sub tămâie a ascuns 
aur, ca să ia cuviosul împreună cu tămâia şi aurul. Mergând la monah, i s-a 
închinat lui şi dându-i darul cel adus, i-a zis să se roage pentru dânsul. Apoi l-a 
întrebat dacă le va ajuta Dumnezeu în lupta împotriva lui Dunaan evreul, asupra 
căruia merg cu război ca să răzbune sângele creştinesc. 


Iar cuviosul, fiind înaintevăzător, l-a cunoscut pe el că este împărat, ştiind şi de 
aurul cel ascuns sub tămâie pe care nu l-a primit şi i-a zis lui: "Oare nu ai auzit 
pe Domnul care zicea: a Mea este izbânda, Eu voi răsplăti. lar tu rău te-ai pornit 
cu război, pentru că se va lua de la tine împărăţia şi mulți împreună cu tine se 
vor lipsi de viaţă”. 


Împăratul, auzind acestea, s-a speriat foarte tare şi, plângând, s-a dus de acolo. 
Fiind în foarte mare întristare şi mâhnire, toată noaptea s-a gândit şi nu pricepea 
ce va face. Apoi a vrut să fugă de acolo. Făcându-se ziuă, s-a dus din nou la acel 
monah, care i-a zis: "Nu este cetate pe pământ unde poţi scăpa de moarte. Dacă 
voieşti să fii viu şi să-l biruieşti pe împăratul cel necurat, făgăduieşte că ai să 
mergi la viaţa monahicească”. 


lar el cu jurământ s-a făgăduit, zicând: "De-mi va da mie Dumnezeu biruință 
asupra lui Dunaan, îndată voi lăsa împărăția şi mă voi face monah". 


Cuviosul, auzind acestea de la împărat şi văzând lacrimile lui, s-a rugat lui 
Dumnezeu pentru dânsul şi l-a binecuvântat pe el, precum odată Samuil pe 
împăratul David, când acesta mergea asupra lui Goliat şi i-a zis: "Dumnezeu să 
fie cu tine, înarmat cu muceniceasca jertfă, cu rugăciunile arhiepiscopului 
Alexandriei şi cu ale sfinţilor părinţi pustnici, care se roagă pentru tine. Cu 
lacrimile fericitului împărat Iustin vei birui pe Dunaan şi vei slobozi sângele cel 
nevinovat”. 


Împăratul, mângâindu-se cu aceasta, a luat binecuvântarea şi a mers la ostaşi, 
bucurându-se şi slăvind pe Dumnezeu. 


Auzind Dunaan, împăratul omiriților, că Elezvoi, împăratul Etiopiei, vine asupra 
lui pe mare şi pe uscat, a adunat mulţime de ostaşi şi a stat înarmat la hotarele 
pământului său, aşteptând venirea lui Elezvoi. Apoi, auzind că ostaşi lui 
Elezvoi au pierit prin pustietăți, s-a bucurat şi nu se păzea dinspre partea 
uscatului, ci numai dinspre mare. Între Etiopia şi omiriţi era un loc unde marea 
era prundoasă, îngustă şi strâmtă, încât abia erau două stadii, având în multe 

locuri mulțime de pietre mari şi ascuţite, acoperite cu puţină apă şi, de aceea, 
acest loc era foarte anevoios pentru plutirea corăbulor. Pe lângă aceasta, făcuse 
evreul mai anevoioasă trecerea, pentru că a făcut un lanţ de fier gros şi lung şi a 
împiedicat pe acolo marea cea prundoasă, ca nu numai pietrele cele dese, ci şi 
lanţul cel de fier să oprească calea lui Elezvoi, şi să nu lase corăbule lui să 
treacă în partea aceea. Dar Dumnezeu, Care dă biruinţă asupra vrăjmaşului, a 
pierdut înţelepciunea acelui evreu viclean, şi cu puterea Lui cea minunată a 
făcut calea lesnicioasă creştinilor. 


Plutind Elezvoi de la cetatea Dachei şi având bună nădejde, a suflat un vânt 
ajutător şi a ridicat pânzele. Deci a plecat în mare grabă, şi în puţine zile a ajuns 
la hotarele ţării omiriţilor. Ajungând la acea strâmtoare a mării şi neştiind nimic 
de lanţ, împăratul a poruncit ca să treacă mai întâi zece corăbii, apoi după 
dânsele a rânduit douăzeci de corăbii, iar el fiind sus privea la acea trecere; apoi 
cealaltă mulţime de corăbii, stând înapoi, aşteptând până ce vor trece cele 
dinainte. 


Deci, slobozindu-se cele zece corăbii, Domnul Dumnezeu, Care îndreaptă căile 
şi cărările oamenilor şi în ape multe, a venit în ajutorul credincioşilor Săi şi 
unde era să fie pierderea corăbiilor, acolo, mai presus de nădejde, le-a venit 
mântuirea, pentru că deodată s-a ridicat în mare o furtună grozavă, încât valurile 
se înălțau în sus ca munţii şi, luând corăbiile, le treceau peste acel loc, încât 
numai o corabie s-a împiedicat în lanţul de fier şi aceea se vedea stând ca pe 
piatră. Dar, cu puterea lui Dumnezeu, ridicând-o apa în sus, a trecut şi acea 
corabie. 


Astfel s-au împlinit acolo cele zise de David: "Cei ce se pogoară la mare în 
corăbii, aceia au văzut lucrurile Domnului şi minunile Lui întru adânc". Pentru 
că o minune ca aceea a făcut-o mâna tare a lui Dumnezeu, căci nu numai 
corăbiile cele dinainte au trecut prin acel loc primejdios, pietros şi împiedicat de 
lanţul cel de fier, dar şi lanţul de fier s-a rupt din cauza furtunii şi a valurilor şi a 
făcut şi celorlalte corăbii trecerea lesnicioasă. 


Pe cele dintâi zece corăbii, trecându-le valurile, le-au dus la malul care era la 
două sute de stadii de locul unde stătea împăratul Dunaan cu toţi ostaşii din 
Omirit, iar celelalte douăzeci de corăbii în care era şi împăratul Elezvoi, deşi 
trecuseră acea strâmtoare a mării, oprindu-se de vânt, nu au reuşit să le ajungă 
primele, ci erau purtate pe mare de valuri. 


Dunaan, aflând de corăbiile care au ajuns la mal, îndată a trimis treizeci de mii 
de ostaşi călări înarmaţi, ca să nu-i lase pe creştini să iasă din corăbii pe uscat. 
Apoi, liniştindu-se furtuna, corăbiile cele purtate de valuri pe mare nu s-au 

îndreptat spre cele zece corăbii dinainte din care ostaşii nu puteau să iasă pe 
uscat, pentru că erau împiedicaţi de ostaşii lui Dunaan. 


Iar cealaltă mulţime de corăbii, trecând a treia zi de la acea strâmtoare, stăteau 
nu departe de mâl şi nu s-au întâlnit cu cele dinainte, ci erau foarte departe de 
dânsele, încât nu puteau afla unii de alţii. 


Iar Dunaan, socotind că acolo este împăratul Etiopiei, a mers unde era mulțimea 
corăbiilor cu toată puterea sa şi a tăbărât pe mal, nelăsând ostaşii să iasă din 
corăbii pe uscat. A stat acolo multă vreme, încât amândouă părțile erau în 
încurcătură în felul următor: etiopienilor care erau în corăbii, au început să le 
lipsească pâinea şi apa, iar omeriţilor care erau pe mal, le făcea rău arşiţa 
soarelui. 


Apoi Dunaan a trimis un voievod din rudele sale cu douăzeci de mii de călăreți 
în ajutorul celor treizeci de mii de ostaşi care străjuiau cele zece corăbii, tăindu- 
le creştinilor calea spre uscat. Cu acel voievod a mers un famen împărătesc, 
purtând cinci sulițe de aur şi făcea război în toate zilele cu creştinii, căci o parte 
dintr-înşii ieşiseră pe uscat şi îşi găsiseră loc pe mal. Voievodul cel trimis de 
Dunaan, avându-l cu sine pe famenul care purta suliţele de aur şi câţiva slujitori, 
a ieşit din tabăra sa la vânat. 


În aceeaşi noapte, unii dintre ostaşii lui Elezvoi, care erau pe mal, constrânşi de 
foame, s-au sfătuit să fugă. Furând caii, au încălecat pe dânşii şi au fugit. Dar 
din întâmplare sau, mai bine zis, după rânduiala lui Dumnezeu, au năvălit 
asupra voievodului omiriților şi asupra famenului împărătesc, care erau la vânat 
şi s-au bătut între ei. Biruindu-i, au prins pe voievod, ruda împăratului şi pe 
famenul cel cu sulițele de aur, iar pe ceilalți ostaşi i-au tăiat cu săbiile. Apoi 
iarăşi s-au întors la corăbiile lor, ducând la împăratul lor pe cei făcuţi prizonieri 
şi suliţele lor de aur. 


Împăratul s-a bucurat foarte mult şi a lăudat pe Dumnezeu, Care a început a da 
în mâinile lui pe vrăjmaşii Sfintei Cruci, iar suliţele de aur a făgăduit să le 
dăruiască Bisericii lui Dumnezeu, spre frumoasa podoabă a Altarului. 


Foarte de dimineaţă, rânduind şi ostaşii la luptă, s-a coborât în caiace şi, ieşind 
pe uscat, a chemat pe Bunul Dumnezeu în ajutor. Şi a făcut război mare cu 
omiriții care, nefiind conduşi de voievodul lor, au început a se tulbura şi, 
întorcând spatele, au luat-o la fugă. 


Creştinii, gonindu-i îi tăiau ca pe iarbă. Şi atât de mult le-a ajutat Dumnezeu, 
încât nici unul dintre duşmani n-a scăpat, toţi căzând sub sabia creştinească. Şi 

nu era nimeni care să-l anunţe pe împăratul Dunaan despre pierderea ostaşilor 
săl. 


Apoi creştinii, împreună cu împăratul lor, au făcut rugăciuni de mulţumire către 
Dumnezeu pentru biruinţa ce le-a dat-o lor. 


Dar încă nu era desăvârşită bucuria creştinilor, căci cea mai mare parte a 
ostaşilor lui Elezvoi, care era în corăbiile din urmă, a fost cuprinsă de o mare 
mâhnire din cauza a două pricini: că a lipsit ostaşilor hrana şi apa şi că nu ştiau 
unde se afla împăratul lor cu celelalte corăbii. 


Elezvoi, având ostatec pe ruda împăratului Dunaan şi pe famen, a mers la 
cetatea scaunului țării omiriților, care se numea Fare, în care era casa împă- 
ratului lor şi, aflând cetatea fără strajă, au cucerit-o fără osteneală. Intrând în 
palatele împărăteşti, au stat pe scaunul lui Dunaan, şi toate bogăţiile lui le-a 
cuprins, apoi au luat-o şi pe împărăteasa cu toată curtea el. 


Iar unul dintre cei scăpaţi din cetate a alergat la împăratul Dunaan, care făcea 
război cu corăbiile lui Elezvoi, şi i-a spus toate cele întâmplate: că Elezvoi a 
biruit pe ostaşi, că a luat cetatea scaunului şi pe împărăteasă. 


Auzind acestea Dunaan, s-a înspăimântat şi a rămas fără curaj, încât nu mai ştia 
ce va face, pentru că i-a luat Dumnezeu mințile şi s-a apropiat izbândirea 
sângelui creştinesc nevinovat. Deci, a început să se teamă nelegiuitul nu numai 
de Elezvoi, ci chiar şi de boieri şi de rudeniile sale. Nemaiavând credinţă în el şi 
temându-se să nu fie părăsit şi toţi să se dea de partea lui Elezvoi, i-a ferecat pe 
toţi în legături de aur, apoi şi el, ferecându-se, şedea cu dânşii în tabăra sa, 
aşteptând cea de pe urmă pedeapsă. 


Astfel a înnebunit ticălosul, căci a căzut asupra lui frica, precum altădată asupra 
stăpânitorilor Edomului, moabitenilor şi canaanenilor, despre care grăieşte 
Scriptura: "Voievozii Edomului s-au tulburat şi pe boierii moabitenilor i-a 
cuprins cutremur, topitu-s-au toţi cei ce locuiau în Canaan, căzut-a peste dânşii 
frică şi cutremur". 


Iar creştinii care erau în cele douăzeci de corăbii nu ştiau nimic şi, fiind în mare 
tulburare şi mâhnire, neavând pe împăratul lor, au început rugăciuni fierbinţi şi, 
săvârşind dumnezeiasca Liturghie în corăbii, s-au împărtăşit cu toţii cu dumne- 
zeieştile Taine, apoi au strigat într-un glas către Dumnezeu, cerând ajutor. 


Şi îndată s-a auzit glas din ceruri, zicând: "Gavriil! Gavriil! Gavriil!" Acest glas 
auzindu-l credincioşii, s-au întărit cu inimile şi, înarmându-se pentru război, s- 
au dus toți la mal cu caiacele cele mici. După aceea s-a arătat între dânşii un 

ostaş care avea în mâini un toiag, de fier, în al cărui vârf era crucea, iar celălalt 
capăt era ascuţit ca o suliță şi cu acea armă a alergat mai înainte de toți la mal. 
Apoi, îndată s-a luptat cu un ostaş călare şi l-a înjunghiat şi pe el şi pe cal. 
Văzând calul şi călăreţul căzut, ceilalți s-au înfricoşat şi au început a fugi de la 
mal, iar creştinii, ocupând malul mării, au pornit cu război împotriva păgânilor, 
dându-se o mare bătălie. 


lar Domnul a tulburat pe iudei şi pe păgâni, care n-au mai putut să se 
împotrivească creştinilor şi, curând, a căzut toată puterea hulitorului de 
Dumnezeu, împăratul Dunaan, ca iarba tăiată de coasă. 


Alergând creştinii la cortul împăratului, l-au găsit pe acesta cu voievozii şi cu 
rudeniile lui ferecat în legături de aur, şezând ca un nebun. Și toţi s-au mirat de 
acel lucru straniu. Creştinii, nefăcându-le nici un rău, i-au străjuit până ce au 
aflat despre împăratul lor, fericitul Elezvoi, că a luat scaunul împărătesc şi au 
trimis la dânsul înştiinţare despre biruinţa cea dată de Dumnezeu asupra 
nelegiuitului evreu. 


Elezvoi, lăsând cetatea cu o parte din oaste ca s-o străjuiască, a alergat în grabă 
la creştinii săi. Aflând pe Dunaan cu suita lui ţinută în legături de aur, l-a tăiat 
cu mâna sa pe el şi pe toţi cei împreună cu dânsul. Atunci a fost mare şi nespusă 
bucurie printre creştini, precum zice Scriptura: "Se va veseli dreptul, când va 
vedea izbânda". 


Intorcându-se Elezvoi în cetate, a tăiat pe toţi necredincioşii care erau în palatele 
împărăteşti împreună cu împărăteasa şi a pierdut pe toți vrăjmaşii lui Hristos. 


Apoi a trimis ştire la împăratul Iustin şi la episcopul Alexandriei, spunându-le 
că a mărit Domnul mila Sa cu dânşii, i-au pus sub picioarele lor pe vrăjmaşi şi a 
răzbunat sângele creştinesc. Apoi cu toţii au mulțumit lui Dumnezeu. 


Arhiepiscopul îndată a trimis episcopi şi preoţi la omiriți ca să-i înveţe credinţa 
şi să-i boteze pe oamenii rămaşi nebotezaţi. 


Apoi, Elezvoi îndată a început a zidi biserici şi a mări slava numelui lui lisus 
Hristos. Şi mergând în cetatea cea mucenicească, Negran, a zidit din nou 
biserica pe care necuratul Dunaan a ars-o şi a împodobit mormintele Sfinţilor 
mucenici, apoi pe toţi creştinii i-a veselit, făcându-i liberi. 


Iar pe fiul Sfântului Areta l-a pus voievod în cetate şi în scurtă vreme a curăţit 
tot pământul omiriților de păgânătatea cea fără de Dumnezeu şi l-a luminat cu 
Sfânta credinţă. Apoi, punând împăratul pe un om drepteredincios şi foarte bun, 
anume pe Avramie, aşezând bine toate legile creştineşti, lumeşti şi duhovniceşti, 

s-a întors cu ostaşii în ţara sa, slăvind pe Dumnezeu, căci s-au îmbogăţit toți 
ostaşii lui. 


Ajungând la locul său, a dat lui Dumnezeu mulţumită pentru toate şi a trimis 
coroana sa împărătească la Ierusalim. lar el, după puţine zile, încredinţând lui 
Dumnezeu împărăţia Etiopiei şi pe sine dându-se Lui cu totul, a lăsat cele 
lumeşti. leşind noaptea din palatele împărăteşti şi din cetate, nefiind cunoscut de 
nimeni pentru că nu era îmbrăcat în haina împărătească, ci ca unul din săraci, s- 
a închis într-o chilie a mănăstirii din apropiere, din care n-a ieşit până la sfârşitul 
VIEţii, şi acolo a slujit lui Dumnezeu şi ziua, şi noaptea. lar hrana lui era un 
posmag la trei zile şi uneori mânca numai smochine şi finice. În chilie nu avea 
altceva nimic, afară numai de o pâslă, un vas de lemn pentru apă şi o coşniţă. lar 
vin şi untdelemn niciodată n-a gustat. Şi în acest chip s-a lepădat de toată lumea 
şi de toată slava ei. Apoi şi-a întors toată mintea lui spre Dumnezeu şi în numele 
Lui vieţuind, a ajuns la fericitul sfârşit, petrecând timp de cincisprezece ani în 
rânduiala monahală şi cu pace s-a mutat la Domnul. Iar pentru toate acestea se 
cuvine slava Dumnezeului nostru, totdeauna, acum şi pururea şi în vecii vecilor. 
Amin. 


Pentru împăratul Elezvoi să se vadă o minune de mirare în viaţa Sfântului 
Grigorie, episcopul omiriților, în ziua a nouăsprezecea a lunii decembrie. 

Sinaxar - Pomenirea Sfântului marelui mucenic Areta şi cu cei care îl 
însoțeau 


In această lună (octombrie), în ziua a douăzeci şi patra, pomenirea Sfântului 
marelui mucenic Areta şi cu cei care îl însoțeau. 


Acesta a fost căpetenie a cetăţii Negran din Etiopia, pe vremea împărăției lui 
Iustin, în anii 442. lar în Etiopia împărăţea Elezvoi prea credinciosul împărat şi 
în ţara omeriţilor împărăţea păgânul Dunaan, evreul. Această ţară a omeriţilor în 
Sfânta Scriptură se numeşte Sava, iar de greci este numită Arabia fericită. 


Fiindcă binecredinciosul Elezvoi biruise pe păgânul Dunaan şi pusese păzitori şi 
credincioşi de ai săi, ca să păzească şi să ocârmuiască cetăţile acelea, pentru 
aceasta Dunaan s-a sculat cu război şi a omorât pe păzitorii dreptmăritorului 
Elezvoi. Şi încă mergând şi la cetatea Negran, a înconjurat-o şi neputând-o lua 
cu război, a făcut jurământ, cum că nu va supăra pe creştinii din ea şi aşa a intrat 
în cetate. Apoi călcându-şi jurământul a omorât pe toți câţi i-a aflat în ea, atât 
bărbaţi cât şi femei. Care cu toţii au stat bărbăteşte şi au mărturisit credinţa cea 
în Hristos. 


Atunci şi Sfântul acesta Areta a stat cu bărbăţie şi mărime de suflet la lupta 
muceniciei. Cu toate că era atât de bătrân, cât nici nu putea umbla. După ce mai 
întâi viteazul acesta nevoitor al dreptei credinţe, a întărit cu cuvintele sale pe toți 
împreună cetăţenii săi în credinţa cea în Hristos, a luat moartea prin sabie şi aşa 
s-a mutat către Domnul. 

Tot în această zi, pomenirea femeii ce a pătimit cu Sfântul Areta şi a copilului 
e1, pe care văzând-o pruncul în foc, s-a aruncat singur în văpaie la dânsa şi s-au 
săvârşit împreună. 

Sinaxar - Martiriul Sfântului Arcthas şi a celor dimpreună cu el 

Sfântul mucenic Arethas, ceramică bizantină, secolul al X-lea 


În timpul domniei împăratului Iustin (518-527), în cetatea Ax6mis din Etiopia 
domnea Sfântul rege Elesbaâm, de asemenea, numit și Kălev Ella Asbsha (520- 
540). În Omir, regatul vecin al Arabiei Saudite (vechiul regat din Savă, astăzi 
Yem6n), puterea se afla în mâinile lui Dunnaân, fire războinică şi împietrită la 
inimă care, după ce a îmbrăţişat iudaismul primind numele Yusuf, a desfășurat 
nenumărate invazii împotriva regatului creştin din Etiopia. După victorii 
strălucitoare, Elesbaân a reușit să-l supună, să pună stăpânire pe împărăția lui şi 
să-l oblige să plătească un tribut (518). După câțiva ani însă, Dunnaân a început 
atacurile împotriva cetăților creştine care se aflau în regatul lui, ucigându-i pe 
toți cei care refuzau să devină musulmani şi să calce în picioare Sfânta şi de 
viaţă dătătoarea Cruce. 


Astfel, Dunnaân s-a îndreptat spre cetatea Negran din nordul Yemenului, cetate 
bogată şi cu mulți locuitori creştini încă din vremea domniei lui Constantin, fiul 
Sfântului Constantin cel mare (337-360). 


Intâistătătorul cetății şi al regiunii era Arâthas, un bătrân înțelept şi cuvios, cu 
barba complet albă, cunoscut de multă lume şi cinstit pentru trăirea sa virtuoasă. 
După ce i-a aşezat pe cei douăsprezece mii de soldaţi în poziţia de asediu, 

Dunnaân a început să-i provoace pe apărătorii cetăţii, amenințându-i că îi vor 
trece pe toţi prin sabie de nu se vor preda şi nu vor renunţa la credinţa lor. Spre 
surprinderea sa, a constatat că amenințările sale în loc să-i intimideze pe 
creştini, le-a întărit acestora şi mai mult dorinţa de a se jertfi pentru Hristos. 
Temându-se că un asediu prelungit i-ar provoca pierderi semnificative, a hotărât 
să schimbe tactica şi să se folosească de vicleşuguri. Prin linguşiri și promisiuni 
mincinoase, vicleanul a reuşit să-i convingă pe conducători să-i permită să intre 
în cetate însoțit de o mică escortă pentru o vizită protocolară, de vreme ce fusese 
conducătorul acelei regiunii. Aceştia i-au deschis deci, porțile dând crezare 
promisiunilor lui şi încredințându-se ajutorului lui Dumnezeu. 


Sfântul Arethas, frescă de la Mănăstirea cuviosului Luca din Fokida, secolul 
al XI-lea 


Prietenos şi zâmbitor, Dunnaân a arătat o amabilitate neobişnuită, pe care a 
împletit-o cu lauda cetăţii pentru bogăţia monumentelor, bunăstarea şi buna 
înțelegere dintre locuitori. Plecând din cetate i-a invitat şi el pe conducătorii 
acesteia să-i viziteze tabăra. A doua zi dimineaţă însă, când s-au deschis porţile 
pentru a ieşi conducătorii cetăţii, al căror întâistătător era Sfântul Arcthas, 
Dunnaân a poruncit să fie arestați. 


*kkhkhkhkkkkhkhkhkhkhkhkhkikkikikikikikk 


Sp e e Xe e e e XP e Xe e e e e e e Xe e e e e e eX 


kkhkkkkhkhkikhkkhkhkhkikhkhkhkikihkikhikyikyk 


XP Xp e XP Xe e XP XP e XP XP e Xe Xe e e XP XP e XP XP e Xe XP e E XP e e e e eX XX 


Profitând de tulburarea şi confuzia locuitorilor, soldaţii acestuia au intrat în oraş, 
l-au cucerit şi l-au jefuit. Furia tiranului a izbucnit mai întâi împotriva Sfântului 
episcop Pavel, care murise în urmă cu doi ani. Dunnaâs a deschis racla sfântului 
și a aruncat în foc sfintele lui moaște, pe care locuitorii le cinsteau cu multă 
evlavie, apoi a poruncit să fie arşi de vii toți preoţii, clericii, monahii şi 
monabhiile din cetate, în număr de 477 de suflete. 


Apoi, a venit rândul a 127 de mireni evlavioşi să-şi dea viaţa pentru Hristos, 
fiind decapitaţi. Apoi să i se aducă unei femei văduve bogate, Dunnaâăs 1-a cerut, 
mai întâi prin promisiuni, apoi prin amenințări cu cele mai îngrozitoare torturi, 
să se lepede de Hristos. Fiica acesteia, în vârstă de doisprezece ani, văzând că 
tiranul îi insultă mama, iar soldaţii lui o chinuie, s-a năpustit asupra lui Dunnaâs 
şi l-a scuipat în faţă. Tiranul, ieşindu-şi din fire, a poruncit să fie decapitată şi, 
culmea cruzimii, a obligat-o pe mamă să bea sângele fiicei sale, iar apoi să fie şi 
aceasta decapitată. 


A doua zi, tiranul a şezut pe un tron înalt şi a chemat la dânsul pe Sfântul 
Arethas şi pe cei 340 de tovarăși ai lui. Sfântul Arcthas era atât de bătrân şi de 
epuizat din cauza chinurilor [la care fusese supus], încât i-a impresionat pe con- 
cetățenii lui, care l-au dus pe braţe până la locul judecății. 


În ciuda vârstei sale înaintate, în faţa tiranului a dat dovadă de curajul și îndrăz- 
neala unui tânăr răboinic. Cu blândeţe şi linişte, i-a încurajat pe tovarăşii săi să 
se desăvârşească prin martiriu şi să participe cu bucurie la patimile mântuitoare, 
pentru a se bucura veşnic de slava Domnului nostru lisus Hristos. 


Ascultând îndemnurile şi sfaturile sfântului, tovarăşii săi, cu lacrimi fierbinți şi 
într-un glas, au mărturisit că iubirea cu care îi unise în această viaţă trecătoare a 
rămas veşnică până la moarte şi că toţi erau pregătiți să primească împreună cu 
el cununa martiriului. 


Văzând hotărârea lor neclintită, tiranul a abandonat orice încercare de a-i 
converti şi de a-i determina să renunţe la credință și a poruncit să fie duşi în 
apropierea unui râu și să fie decapitați. 


După ce s-au rugat pentru ultima oară, şi-au dat cinstitul sărut, aşa cum pro- 
cedează preoții atunci când se pregătesc să se împărtășească cu Cinstitele 
Daruri. Mai întâi 1 s-a tăiat capul Sfântului Arcthas. Ceilalţi, plini de evlavie, şi- 
au uns fruntea cu sângele sfântului și cu bucurie și-au plecat capetele în fața 
călăilor. 

Martiriul Sfântului Arethas și a celor împreună cu el, ilustrație din 


Minologhionul împăratului Vasile al II-lea 


La puţină vreme după aceea, în locul martiriului a venit o femeie, împreună cu 
copilul ei de trei ani, pentru a se unge cu câteva picături din sângele martirilor. 
Soldaţii au prins-o şi au dus-o la tiran, care imediat a poruncit să fie arsă de vie. 
Ca un pui abia ieșit din ou care şi-a pierdut mama, copilul plângea în suferința 
lui. Impresionat de frumuseţea și harul băieţelului, tiranul l-a luat în braţe şi a 
încercat să-l consoleze. L-a întrebat ce şi-ar dori cel mai mult şi mare i-a fost 
surprinderea când a auzit că şi-ar dori să aibă şi el parte de martiriul mamei sale. 
„Dar ce înseamnă martiriu?” l-a întrebat tiranul. „„Martiriu înseamnă a muri 
pentru Hristos şi iarăşi a învia”. „Știi însă cine este Hristos?” „Vino în Biserică 
ca să ţi-L arăt”, a răspuns cu îndrăzneală copilul. Nimic nu a putut să-i schimbe 
hotărârea copilului, care s-a arătat mai înţelept decât mulți bătrâni ai lumii 
acesteia. Şi văzând că o aruncă pe mama sa în foc, copilul a ţâşnit din braţele 
tiranului și, alergând degrabă spre foc, s-a aruncat fără ezitare în văpaia focului 
pentru a-şi găsi mama și a se uni cu dânsa în Hristos. 


Vestea prigoanei a ajuns până la urechile evlaviosului împărat lustin al Constan- 
tinopolului; împăratul a trimis o scrisoare patriarhului Alexandriei Asterie, 
cerându-i să-l convingă pe regele Etiopiei Elesbaân să pornească o campanie 
împotriva înverşunatului Dunnaâs și să-l pedepsească. 

Patriarhul Asterie a adunat pe monahii din Nitria și din alte deșerturi, care se 
rugau cu post şi privegheri pentru reușita campaniei şi eliberarea creştinilor. 
Elesbaân, temându-se totuşi de un posibil eşec al campaniei, cerea semn de la 
Dumnezeu; a mers deci, la un pustnic vestit din ţară pentru a primi bine- 
cuvântarea şi sfatul lui. Bărbatul cel purtător de Dumnezeu l-a încredințat că, 
prin lacrimile şi rugăciunile împăratului Iustin, ale patriarhului Alexandriei şi 
ale monahilor, Dumnezeu îl va preda în mâinile lui legat în lanţuri pe tiranul 
necredincios. Atât de mare i-a fost credinţa încât i-a dat poruncă lui Elesbaân să 
ia alimente şi provizii numai pentru douăzeci de zile. 


Armata creştină a luptat cu mult curaj şi a recâștigat, cu ajutorul lui Dumnezeu, 
cetatea Negran și țara Omir (525). 


Regele Elesbaân a aşezat în cetate un episcop (pe Sfântul Grighentios [19 
decembrie] şi cu bunurile pe care le lăsase Sfântul Arethas, a construit noi bise- 


TICI, retrăgându-se apoi în regatul său. 


Să avem parte de rugăciunile Sfinţilor mucenici din Negran. 


Sursa: 
https://www.pemptousia.ro/2013/10/martiriul-sfantului-arethas-si-a-celor-dimpreuna- 


cu-el-24-octombrie/ 

Arhid. Ştefan Sfarghie - Sinaxar - Sfântul mare mucenic Areta 


Sfântul Areta ( 523) a fost un mare dregător creştin al cetăţii Negran din Etio- 
pia, pe vremea când la Constantinopol domnea împăratul lustin cel bătrân (518- 
527), iar peste ţara Etiopiei era rege Elezbaan. Și înflorea poporul etiopian sub 
stăpânirea lui. 


În acea vreme, în Arabia, pe care Sfânta Scriptură o numeşte Saba (3 Regi 10, 
1), adică în Yemenul de astăzi, s-a ridicat un împărat pe nume Dunaan, care 
ținea legea iudeilor şi era prigonitor al creştinilor. 


Deci, auzind regele Elezbaan că Dunaan a pornit prigoană asupra creştinilor, 
mâhnindu-se foarte tare a mers asupra lui cu război şi luptându-se l-a biruit pe 
acela punându-l să plătească bir. 


Dar, după o vreme, Dunaan a nesocotit înţelegerea făcută şi adunând mare oaste 
a ucis pe toţi ostaşii lăsaţi de Elezbaan pentru paza cetăților. Astfel, Dunaan s-a 
răzvrătit şi a asediat cetatea Negran, dar neputând s-o cucerească, le-a jurat 
creştinilor din ca să-i dea cetatea, că nu le va face nici un rău. 

Mai marii cetăţii l-au crezut pe Dunaan şi au deschis porţile cetăţii, chiar dacă 
Areta, care era bătrân acum, se împotrivea. După ce a intrat în cetate, Dunaan 
şi-a călcat jurământul şi i-a omorât pe toţi creştinii pe care 1-a aflat acolo. Printre 
ei a fost şi bătrânul Areta, care a luat moarte de mucenic prin sabie. Împreună cu 
el au fost omorâţi 340 de creştini. 

Iulian Dumitraşcu - Calendar Ortodox - Sfântul mare mucenic Areta 


1. Sfântul mare mucenic Areta ( 523) - A pătimit la începutul secolului al VI- 
lea și era originar din ţinutul Yemenului (Arabia). Conducătorul orașului era 
Danaan, un iudeu care reuşise să ajungă la conducere şi care ura creştinii, 
pornind, astfel, persecuția împotriva lor. 


În anul 520 a exilat pe Sfântul Gregenţiu, episcop de Tafar, iar pe data de 24 
octombrie 523 a omorât pe Sfântul mare mucenic Areta, pe Reuma, soția 
acestuia şi pe cele două fiice ale sale. Areta era conducătorul oraşului Negran ai 
cărui locuitori erau toți creştini. Deoarece oraşul Negran era înconjurat cu ziduri 
puternice şi avea o armată disciplinată, Danaan nu a putut pătrunde în nici un fel 
în el. 


În cele din urmă, face o promisiune mincinoasă că ar vrea doar să intre în cetate 
şi să o vadă şi să strângă birul, fără să facă nici un rău nimănui. Deşi, Areta şi-a 
dat seama de intenţia ascunsă, totuşi slujitorii lui au deschis porţile crezând în 
vorbele lui Danaan. Acesta, o dată intrat în oraş, a omorât mai întâi toți preoţii, 
călugării şi călugărițele în număr de 427, după care a încercat să îi facă să 
apostazieze pe Areta şi pe ceilalți slujitori ai oraşului de la credinţa creştină. 


Nereușind, Areta și familia sa, împreună cu slujitorii au suferit moarte martirică. 
Toate aceste fapte ale lui Danaan au fost pedepsite de regele creştin Elesbaan al 
Etiopiei, care l-a învins şi a încredinţat orașul Negran în mâinile lui Arian, fiul 
lui Areta care scăpase cu viaţă, fiind ascuns prin casele unor locuitori ai ora- 
şului. 

2. Sfinţii Marcu, Sotirih şi Valentin, pe pământ fiind târâţi, aşa s-au săvârşit. 

Proloagele - Pomenirea Sfântului marelui mucenic Areta şi însoțitorii săi (+ 
523) 


Luna octombrie în 24 zile: pomenirea Sfântului marelui mucenic Areta şi 
însoțitorii săi (523). 


Acesta a fost un mare dregător creştin al cetăţii Negran, din Etiopia, pe vremea 
când la Constantinopol împărăţea Iustin cel bătrân (518-527), iar peste toată ţara 
etiopienilor stăpânea dreptcredinciosul rege Elezbaan. Şi înflorea poporul 
etiopian sub stăpânirea lui. 


Într-acea vreme, în Arabia, pe care Sfânta Scriptură o numeşte Saba (3 Beg.,10), 
iar acum se numeşte pământul Yemenului, s-a ridicat un împărat fără de lege, 
anume Dunaan, mare prigonitor al lui Hristos şi al creştinilor. 


Deci, auzind FElezbaan că Dunaan a pornit goană asupra creştinilor din ţara sa, 
mâhnindu-se foarte de aceasta, a mers asupra lui cu război şi, luptându-se, l-a 
biruit pe el, şi făcându-l să plătească bir, s-a încheiat pace şi regele s-a întors în 
pământul său. 


Dar, după puţină vreme, Dunaan a nesocotit aşezământul făcut şi adunând mare 
oaste, a pierdut pe toţi ostaşii lăsaţi de Elezbaan pentru paza cetăților. Şi aşa, 
sub stăpânirea lui Dunaan, afară de cetatea ce se chema Negran, unde întâi 
stătător între dregători era Areta, nimeni nu îndrăznea a mărturisi pe Hristos. 

Deci, a venit nelegiuitul împărat Dunaan în faţa cetăţii şi, măcar că mulțimea de 
ostaşi luptau la porunca lui, n-a putut să o supună ci, înconjurând-o, o silea să se 
predea. Deznădăjduindu-se de aşteptare, a trimis vorbă creştinilor din cetate, 
gândind să-i înşele cu gând mincinos, zicând cu jurământ: "Mă jur pe Dumne- 
zeu că nu vă voi face nici un rău, ci vă voi lasă pe voi în pace, să vieţuiți după 
credința voastră. Cer de la voi numai obişnuinta dajdie către împărat. Des- 
chideţi-mi dar, cetatea, ca să o văd şi să-mi iau dajdia cuvenită de la voi." 


Şi, auzind jurământul lui Dunaan, dregătorii cetăţii s-au grăbit să lase armele şi, 
deschizând porţile cetăţii, au primit cu supunere şi cu daruri pe Dunaan. 


Singur întâistătătorul Areta, bătrânul de peste nouăzeci de ani, era împotrivă, 
grăind mereu cuvintele apostolului: "Staţi deci tari în libertatea, cu care Hristos 
ne-a făcut liberi şi nu vă prindeţi iarăşi în jugul robiei." (Gal.5,1). 


Şi, în adevăr, intrând în cetate, Dunaan şi-a călcat jurământul, omorând pe toți 
câţi aflase că sunt creştini, atât bărbaţi câţi şi femei. lar ei au răbdat bărbăteşte 
mărturisind credinţa lor în Hristos. 


Atunci şi Sfântul Areta, cu bărbăţie şi mărime de suflet, a primit lupta muce- 
niciei, măcar că era atât de bătrân, cât abia de mai putea umbla. Deci, viteazul 
acesta nevoitor al dreptei credinţe a luat moartea cea prin sabie, după ce mai 
întâi a întărit cu cuvintele sale pe toţi cetăţenii săi, în credinţa cea în Hristos. 


Şi au fost omorâţi atunci 340 creştini, împreună cu dânsul. Şi aşa, prin sabie, s- 
au mutat la Domnul, Sfântul Areta şi însoțitorii lui. 


Intru această zi, cuvânt al Sfântului loan Gură de Aur, despre învățătorii şi 
proorocii mincinoşi şi făţarnici. 


"Feriţi-vă de proorocii mincinoşi, care vin la voi în haine de oi, iar pe dinăuntru 
sunt lupi răpitori” (Matei7,15). lar prooroci mincinoşi îi numeşte aici nu pe 


*kkhkhkhkkkkhkhkhkhkhkhkhkikikikikikikikk 


SP e e Xe e e e XP e Xe e e e e e e e e e e e e e e e e eX 


kkhkkkkhkhkikhkkhkhkhkhkhkhkhkikikikhyikyikyk 


XP Xp e XP XP e Xe XP e XP XP e Xe Xe e e XP XP e XP XP e XP XP e e XP e E e e XX 


eretici, după cât mi se pare, ci pe cei ce duc viaţă spurcată, dar se acoperă cu 
fapte bune. Drept aceea a şi zis Domnul, grăind: "După roadele lor îi veţi 
cunoaşte pe ei." Că printre eretici este cu putinţă a afla, de multe ori viaţă bună, 
dar printre făţarnici, de care vorbim acum, nicidecum. Deci, dacă şi pe aceştia îi 
osândeşte, care a zis acestea, pentru că ei se vor schimba mai degrabă. Firea căii 
acesteia, pe care au voit a umbla este însă de aşa fel, primejdioasă, rea şi 
făţarnică, încât omul fuge de osteneli, şi caută numai a se arăta cuvios; drept 
aceca şi este mustrat de îndată. 


Despre făţarnici, dar, şi Pavel, arătând, zicea că el, cu cuvinte bune, înşală 
inimile celor fără de răutate. Şi câtă blândeţe! Că n-a zis să-i pui la chinuri pe 
dânşii, ci să nu primiţi vătămare de la dânşii şi să nu intrați la dânşii fără de 
pază. 


Iarăşi, să nu ziceţi că nu este cu putință a cunoaşte pe unii ca aceia, că şi prin 
pilde omeneşti se spune aşa: "Au, doar, se culeg struguri din mărăcini sau din 
scai, smochine?" Aşa, tot pomul bun face roade bune, iar pomul cel rău, roade 
rele face. Nu poate pomul bun să facă roade rele, nici pomul rău nu poate să 
facă roade bune. 


lar ceea ce vrem să spunem, că nu găseşti la dânşii nici blândeţe, nici omenie, ci 
numai singure pieile cele de oaie, cuvintele. Drept aceea, lesnicioasă este şi 
cunoaşterea lor. 


Deci, a zis acestea, de vreme ce mulţi dintre cei răi se socotesc buni, încât nu 
poţi să zici că te-ai înşelat, nici că te-ai priceput. 


Iată, ţi-am arătat ţie cu dovedire înţelesul cel din cuvântul acesta, întru Hristos 
lisus, Domnul nostru, Căruia se cuvine slavă în veci! Amin. 

Sfântul Nicolae Velimirovici — Proloagele de la Ohrida - Pomenirea 
Sfântului mare mucenic Aretas [Areta] 


Sfintul Nicolae Velimirovigie 
AER 


Vol, ÎN 
Iulie = Decembrie 


Acest Sfânt mucenic a fost chinuit pentru credinţa lui în Hristos împreună cu alţi 
patru mii de creştini, preoţi, monahi, monahii, bărbaţi, femei şi copii. 


Areta era eparhul cetăţii Nagran din sudul Arabiei, care era ţinutul Omirului. 
(Vezi şi Sinaxarul din Minei, unde se spune: "Acesta a fost căpetenie a cetăţii 
Negran din Etiopia, pe vremea împărăției lui Iustin, în anii 442. lar în Etiopia 
împărăţea Elezvoi prea credinciosul împărat şi în ţara emeriților împărățea 
păgânul Dunaan, evreul; această ţară a omeriţilor în Sfânta Scriptură se nu- 
meşte Sava [Saba], iar de greci este numită Arabia fericită.") EI era în vârstă 
de nouăzeci şi cinci de ani când a luat mucenicia. 


Dunaan, sălbaticul prigonitor al creştinilor, era pe atunci stăpânitorul Omirului. 
El era hotărât să extermine creştinismul din ţinuturile lui şi de aceea, încon- 
jurând cetatea creştină a Nagranului, a trimis cuvânt cum că îi va ucide pe toţi 
dacă nu se vor lepăda de Hristos. 


Cetăţenii au închis porțile şi au rezistat vreme îndelungată asediului lui Dunaan. 
Văzând aşa, acesta a făgăduit în mod pervers că nu va face nici un rău creş- 
tinilor din cetate, dacă mai marii ei vor deschide cetatea şi îi vor da tributul 
cuvenit. El s-a mai jurat şi că va părăsi cetatea imediat ce va încasa tributul. 


Creştinii l-au crezut şi au deschis porţile. Atunci evreul călcător de cuvânt l-a 
chemat de faţă pe foarte vârstnicul eparh Areta, împreună cu tot înaltul cler şi 
cei mai de vază cetăţeni ai cetăţii şi i-a decapitat pe toţi cu sabia, înaintea 
ochilor întregii cetăți. Apoi a declanşat măcelul în întreaga cetate. 

Aflând despre acestea, împăratul Iustin de la Constantinopol a suferit cumplit şi 
a trimis o scrisoare împăratului Etiopiei, Elesbaan [Elezvoi], cerându-i să por- 
nească cu armată împotriva sprejurului Dunaan şi să pedepsească cum se cuvine 
călcarea jurământului şi vărsarea sângelui creştinesc. 


Împăratul Elezvoi a făcut întocmai: el a pornit cu o armată puternică împotriva 
mişelului Dunaan, I-a învins desăvârşit, a trecut prin ascuţişul sabiei toată oşti- 
rea lui şi I-a executat pe Dunaan. 


Prin descoperire dumnezeiască a fost numit atunci guvernator al Omirului un 
anume bărbat evlavios pe nume Avramie şi tot prin descoperire dumnezeiască 
Sfântul Grigorie din Omir (pomenit la 19 decembrie) a fost sfințit arhiepiscop al 
locului. 


Creştinii au refăcut atunci Sfânta biserică închinată Sfintei Treimi pe care 
Dunaan o incendiase şi au mai zidit o Sfântă biserică şi în cinstea marelui muce- 
nic Areta şi a multelor mii de martiri ucişi odată cu el în cetatea Nagranului. 


Sfântul Areta şi cei împreună cu dânsul au fost încununaţi de Domnul cu cunu- 
nile muceniciei la anul 523. 

